El temps a Palamós: de febrer 2018\nDilluns 26 de febrer: la temperatura comença a baixar de forma decidida i previsió de fort temporal marítim\nMapa d'alçada significant de l'onatge previst per demà dijous 1 de març a les 13:00h. Les onades poden superar els tres metres d'alçada a la Costa Brava i els 5 metres per sobre del cap de Creus.\nEl passat dilluns 26 de febrer va estar marcat per un progressiu descens de la temperatura i per un augment de la nuvolositat degut al xoc de masses d'aire que hi va haver.\nL'advecció d'aire molt fred procedent de l'interior d'Europa es va fer evident a mesura que avançava la jornada. Contràriament a allò habitual, la temperatura mínima va tenir lloc a darreres hores del dia, en comptes de donar-se a primera hora del matí, com a símptoma clar que estava arribant molt aire fred a la nostre àrea geogràfica.\nEls núvols baixos que taparen el cel a partir del migdia, primer ens van deixar alguna roina esporàdica, no obstant això, a la tarda-vespre van arribar a caure quatre volves de neu de forma esporàdica. Malgrat que la temperatura fos àmpliament positiva mentre queien les quatre volves (al voltant de 6 ºC), el baix nivell d'humitat (al voltant del 45 %) facilità que es pogués veure nevar.\nAquestes quatre volves i la baixa temperatura, es veien acompanyades per vent de tramuntana o provences que encara agreujava més la sensació de fred.\nImatge composada dels radars meteorològics del passat dilluns 26 de febrer a les 15:42h. Veiem com queien algunes roines inapreciables a la nostre vila, però a Castell d'Aro van recollir 0,3 mm i a Monells 0,2 mm.\nD'altre banda, tot i que l'estat de la mar ja s'ha vist força alterat en les darres jornades, s'haurà d'anar en compte a partir de demà dijous. La configuració sinòptica ha de generar una forta mar de fons de llevant que aixecarà un fort onatge. Es preveu que l'alçada de les ones deixarà de maregassa a mar brava a la Costa Brava, amb un onatge significant que pot moure's entre els 3,5 i 4 metres, amb algunes onades superiors que poden assolir els 5 o 6 metres.\nAbans d'aquest fort temporal marítim previst per demà dijous, avui dimecres podrem comprobar com la temperatura podrà anar pujant amb el pas de les hores, la qual cosa pot fer que la temperatura màxima tingui lloc a la tarda-vespre. Aquest ascens de la temperatura farà que la cota de neu pugui passar dels zero metres que hi poden haver a primeres hores del dia, als 1700 o 1800 metres que hi hauran al vespre.\nA Palamós no es descarta que pugui nevar de forma anecdòtica i transitòria en les properes hores, però la pluja anirà prenent el protagonisme i desfarà la neu que pugui caure, la qual serà més abundant a les Gavarres.\nAtenció, ja que el moviment meteorològic continuaria garantit en les jornades següents a la badia palamosina. Degut a la presència d'una profunda pertorbació a l'Atlàntic, es preveu que el vent de garbí pugui bufar amb forta intensitat entre la nit de divendres a dissabte i el dilluns 5 de març, amb les pauses corresponents.\nMapa de tipus de precipitació caiguda en una hora per avui dimecres a les 11:00h. Veiem com pot nevar feblement fins a nivell del mar a prop de Palamós.\nMapa de tipus de precipitació previst per avui dimecres a les 14:00h. Veiem com encara pot nevar a les parts més altes de les Gavarres, però a la costa la precipitació serà en forma de pluja.\nMapa de tipus de precipitació previst per avui dimecres a les 18:00h. Veiem com la cota de neu ja serà molt elevada i només nevarà al Pirineu, la resta serà pluja.\nMés dades meteorològiques del passat dilluns 26 de febrer del 2018 a Palamós., temperatura màxima 9,9ºC, mínima 4,2ºC. Estat del cel: a primeres hores del matí vàrem tenir temps assolellat, amb de 0/8 a 1/8 Cu i Sc., a mesura que avançà el matí van aparèixer més núvols, amb de 2/8 a 5/8 Cu, Sc i St., al migdia-tarda el cel va quedar tapat, amb de 6/8 a 8/8 Cu, Sc i St, roina esporàdica i inapreciable., a la tarda-vespre cel ennuvolat, amb alguna volva de neu esporàdica i anecdòtica.\nVent: fins les 07:00h hi va haver vent de direcció N, NNO i NNE, a 10-15 km/h de mitjana., a partir de llavors vent en calma o vent de direcció NO, O i SO, a 2 km/h de mitjana., a partir de les 09:00h vent del N i NNO, a 15-20 km/h de mitjana., a partir de les 11:30h va bufar vent de direcció N i NNE, a 10-15 km/h de mitjana., a partir de les 18:00h bufà vent del N, NNO i NNE, a 20 km/h de mitjana., a partir de les 21:00h hi va haver vent del N, NNO i NNE, a 15-20 km/h de mitjana.\nEstat de la mar amb maror, mar de fons de llevant., mar endins hi havia de maregassa a forta maror (onatge sig. de 3,28 metres a les 08:00h davant del cap de Begur, de 2,46 metres a les 12:00h i de 1,99 metres a les 18:00h)., alçada màxima de l'onatge 5,16 metres a les 07:00h.\nPressió atmosfèrica màxima 1009hPa, mínima 1006hPa. Humitat relativa màxima 74%, mínima 36%. (Dades de meteoclimatic.com i Puertos del Estado)\nCel gris i caiguda de roina, el passat dilluns 26 de febrer a les 16:53h. Font: càmera web de Sant Daniel (Calonge i Sant Antoni).\nPel que fa a les temperatures màximes que van tenir lloc el passat dilluns 26 de febrer al Baix Empordà, es veu com aquestes van experimentar un descens més o menys acusat a totes les estacions meteorològiques.\nPer exemple, a Monells la temperatura màxima va baixar 5,5 ºC respecte el diumenge, a La Tallada d'Empordà baixà 4,9 ºC i a Castell d'Aro va descendir 2,2 ºC.\nEn aquest sentit, els 11,4 ºC de Castell d'Aro van ser la màxima més alta del dia, en canvi, els 9,1 ºC de Monells i de Palafrugell van ser la màxima més baixa.\nAixí mateix, la temperatura mínima també va baixar amb major o menor mesura respecte el diumenge.\nA La Tallada d'Empordà la mínima va descendir 5,3 ºC respecte el dia anterior, a La Bisbal d'Empordà va baixar 3,4 ºC i a Torroella de Montgrí descendí 3,1 ºC.\nA Palamós la mínima va ser 2,4 ºC més baixa.\nEls -2,8 ºC que hi van haver a Monells van ser la mínima més freda de la jornada, per contra, els 4,2 ºC de Palamós es quedaren com a mínima més elevada. Dades de Meteoclimatic i Meteocat\nMàximes registrades el passat dilluns 26 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 11,4 ºC (1,2 ºC)., Torroella de Montgrí 10,1 ºC (1,9 ºC)., La Bisbal d'Empordà 9,7 ºC (-1,5 ºC)., La Tallada d'Empordà 9,6 ºC (-0,4 ºC)., Monells 9,1 ºC (-2,8 ºC).\nDiumenge 25 de febrer: la temperatura puja de forma de clara\nEl passat diumenge 25 de febrer es va poder veure el típic "cel amb cabretes" que anunciava el canvi de temps que hi ha hagut en aquest inici de setmana. Font: càmera web de Sant Daniel (Calonge i Sant Antoni).\nLa jornada dominical va ser molt plàcida, meteorològicament parlant, amb un augment prou important de la temperatura. Els núvols abundants de la matinada provocaren que només glacés en algun punt molt concret i de forma tímida, com per exemple a Monells, indret on registraren una mínima de -0,3 ºC.\nDe dia, l'obertura de grans clarianes i l'entrada d'isotermes de 2,0 ºC a 850 hPa, també van fer remuntar la temperatura màxima respecte el dissabte, amb els 15,7 ºC de Les Olives com a valor més elevat.\nMés dades meteorològiques del passat diumenge 25 de febrer del 2018 a Palamós., temperatura màxima 12,7ºC, mínima 6,6ºC. Estat del cel: a primera hora del matí cel bàsicament ennuvolat, amb 7/8 Ci, Cs, Ac i As., amb el pas de les hores obertura de grans clarianes amb sol o resol, entre 4/8 i 6/8 Ci, Cs i Ac., a la tarda domini del sol, amb de 1/8 a 4/8 Ci, Cs i Ac.\nVent: fins les 07:30h hi va haver vent en calma., a partir de llavors vent del NNE, a 2-5 km/h de mitjana o vent en calma., a partir de les 10:30h hi va haver vent del NE i E, a 5-10 km/h de mitjana., a partir de les 15:00h va entrar vent del SE, SSE i E, a 5 km/h de mitjana., a partir de les 17:00h bufà vent del SE, E i NE, a 2-5 km/h de mitjana., a partir de les 21:00h hi hagué vent del N i NNO, a 5-10 km/h de mitjana.\nEstat de la mar amb marejol., mar endins hi havia maror o forta maror (onatge sig. de 0,82 metres a les 08:00h davant del cap de Begur, de 1,52 metres a les 12:00h, de 1,17 metres a les 18:00h i de 1,88 metres a les 23:00h)., alçada màxima de l'onatge 3,05 metres a les 21:00h.\nPressió atmosfèrica màxima 1009hPa, mínima 1007Pa. Humitat relativa màxima 81%, mínima 61%. (Dades de meteoclimatic.com i Puertos del Estado)\nCel ennuvolat a primeres hores del matí, el passat diumenge 25 de febrer. Font: càmera web de Sant Daniel (Calonge i Sant Antoni).\nEn un altre ordre de coses, si analitzem les temperatures màximes assolides el passat diumenge 25 de febrer al Baix Empordà, es veu com aquestes van pujar de forma més o menys important respecte el dia anterior.\nPer exemple, a Monells la màxima va pujar 3,8 ºC respecte el dissabte, a La Bisbal d'Empordà pujà 3,4 ºC i a Torroella de Montgrí va ascendir 3,2 ºC.\nA Palamós la màxima ascendí 2,8 ºC.\nEn aquest sentit, els 15,7 ºC de Les Olives van ser la màxima més alta del dia, en canvi, els 12,5 ºC de Palamós-La Fosca i de Sant Feliu de Guíxols van ser la màxima més baixa.\nPer acabar el resum meteorològic, només falta afegir que la temperatura mínima va ascendir de forma important a tot arreu, respecte el dia anterior.\nA La Tallada d'Empordà la mínima va pujar 8,2 ºC respecte el dia abans, a Torroella de Montgrí ascendí 6,4 ºC i a Castell d'Aro la mínima va ser 5,4 ºC més alta.\nA Palamós va ascendir 4,8 ºC.\nEls -0,3 ºC que hi van haver a Monells foren la mínima més baixa de la jornada, per contra, els 7,0 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat diumenge 25 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nMonells 14,6 ºC (-0,3 ºC)., La Tallada d'Empordà 14,5 ºC (4,9 ºC)., La Bisbal d'Empordà 14,2 ºC (1,9 ºC)., Torroella de Montgrí 14,1 ºC (5,0 ºC)., Castell d'Aro 13,6 ºC (4,2 ºC).\nTemps assolellat i alguns altocúmuls, el passat diumenge 25 de febrer al migdia. Font: càmera web de Sant Daniel (Calonge i Sant Antoni).\nDissabte 24 de febrer: la fred s'assenta, amb -4,5 ºC a l'interior de la comarca, i el cel queda enterenyinat\nCel enterbolit per la presència de núvols alts, amb lleugera mar de fons a la platja d'Es Monestri (Sant Antoni de Calonge), el passat dissabte 24 de febrer a primeres hores de la tarda. Foto mostrada a la web de Ràdio Palamós.\nEl passat dissabte 24 de febrer, l'arribada d'un extens mantell de núvols alts impulsats pel vent intens de component nord que bufava en altura, i la formació d'alguns núvols estrats, van deixar el cel ben enterenyinat a partir del migdia.\nPel que fa al vent en superfície, cal remarcar que aquest només va aparèixer de forma testimonial, amb una ratxa màxima de 19 km/h E.\nAixí mateix, la temperatura es va continuar mantenint per la banda baixa del termòmetre una jornada més. Degut a la presència d'aire fred a les capes baixes de la troposfera, amb isotermes de -1 ºC a 850 hPa, el fet que bufés vent fluixet de component NE i E, i el sol esmorteït pel tel de núvols prims que va arribar, amb alguns núvols baixos, la temperatura màxima al barri vell de Palamós només va registrar 9,9 ºC.\nDe nit i matinada, l'absència de vent i el cel estrellat van tornar a fer caure el mercuri per sota dels zero graus fins ben a prop del mar. En aquest sentit, a La Fosca es van enregistrar 0,8 ºC de mínima.\nCom és normal, a l'interior de la comarca van quedar congelats amb unes mínimes àmpliament negatives, com per exemple els -4,5 ºC de Monells o els -3,3 ºC de La Tallada d'Empordà.\nCel enterbolit per la presència de núvols alts a la platja d'Es Monestri (Sant Antoni de Calonge), el passat dissabte 24 de febrer a primeres hores de la tarda.\nPel que fa a la previsió, cal destacar que la fred es podrà intensificar de forma transitòria durant les properes dues jornades. A partir d'avui al vespre ens ha d'arribar una primera glopada d'aire fred polar continental, degut a l'establiment d'una situació retrògrada. L'aire fred anirà acompanyat per vent de tramuntana o provences moderat, amb algun cop fort, la qual cosa encara augmentarà més la sensació d'ambient gèlid.\nEntre aquest vespre de dilluns i el dimecres a primeres hores del matí, podrien entrar isotermes que aniran bellugant-se dels -6 ºC als -10 ºC a 850 hPa, amb la qual cosa, si arribés a precipitar quelcom, seria en forma de neu fins a cota zero, però ara com ara, les possibilitats de veure nevar és molt baixa, i només s'esperen quatre volves anecdòtiques, almenys a Palamós i a la major part de la nostre comarca.\nL'entrada d'aire fred quedarà tallada en sec a mesura que avanci el dimecres, i a darreres hores del dia la cota de neu ja haurà pujat fins als 1500 o 1600 metres d'altura, gràcies a l'entrada d'isotermes de 5 ºC a 850 hPa. Curiosament, el fort ascens que experimentarà la cota de neu ha de coincidir amb l'arribada d'una franja de precipitacions que poden deixar al voltant de 10 mm, entre el migdia-tarda del dimecres i la matinada del dijous.\nMapa de temperatura a 850 hPa previst per demà dimarts a les 13:00h. Veiem com tenim una massa d'aire molt fred, amb isotermes de -8 ºC a uns 1380 metres.\nMapa de temperatura a 850 hPa previst per dimecres a les 19:00h. Veiem com la massa d'aire fred s'haurà enretirat i ja tindrem isotermes de 5 ºC a uns 1340 metres.\nMés dades meteorològiques del passat dissabte 24 de febrer del 2018 a Palamós., temperatura màxima 9,9ºC, mínima 1,8ºC (0,8 ºC a La Fosca).\nEstat del cel dominat per l'ambient assolellat o resol., al matí s'observaren de 0/8 a 3/8 Ci i Cs, juntament amb 0/8 o 2/8 St i Sc., a la tarda hi va haver un augment molt important dels núvols prims, amb de 4/8 a 7/8 Ci i Cs, juntament amb 2/8 o 4/8 St.\nVent: fins les 10:00h hi va haver vent de direcció NO, a 2-5 km/h de mitjana o vent en calma., a partir de llavors vent del NNE, NE i E, a 5-10 km/h de mitjana., a partir de les 16:30h vent del NE i E, a 5 km/h de mitjana., a partir de les 18:00h s'aprecià vent del NNE i NNO, a 5 km/h de mitjana., a partir de les 19:00h hi hagué vent del NNO i NO, a 2-5 km/h de mitjana o vent en calma.\nEstat de la mar amb marejol, lleugera mar de fons del NE., mar endins hi havia maror (onatge sig. de 1,17 metres a les 07:00h davant del cap de Begur, de 0,82 metres a les 12:00h i de 0,7 metres a les 18:00h).\nPressió atmosfèrica màxima 1009hPa, mínima 1007hPa. Humitat relativa màxima 86%, mínima 65%. (Dades de meteoclimatic.com i Puertos del Estado)\nPel que fa a les temperatures màximes que van tenir lloc el passat dissabte 24 de febrer al Baix Empordà, es veu com els registres van variar molt poc respecte el divendres i, a més, aquestes van tenir comportaments diferents segons el lloc.\nPer exemple, a Monells la màxima no va canviar respecte el divendres, a La Bisbal d'Empordà baixà 1,0 ºC i a Castell d'Aro la màxima fou 0,3 ºC més alta.\nEn aquest sentit, els 12,2 ºC de Calonge van ser la màxima més alta del dia, per contra, els 9,7 ºC de Palamós-La Fosca foren la màxima més freda.\nSi ens fixem en la temperatura mínima, podem comprobar com aquesta va descendir a totes les poblacions de forma més o menys important, degut als factors mencionats anteriorment.\nPer exemple, a La Tallada d'Empordà la mínima va baixar 3,2 ºC respecte el dia anterior, a Monells descendí 2,4 ºC i a Castell d'Aro baixà 1,9 ºC.\nEls -4,5 ºC que hi van haver a Monells van ser la mínima més baixa de la jornada, per contra, els 1,8 ºC de Palamós es quedaren com a mínima més alta. Dades de Meteoclimatic i Meteocat\nMàximes registrades el passat dissabte 24 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Tallada d'Empordà 11,2 ºC (-3,3 ºC)., Castell d'Aro 11,1 ºC (-1,2 ºC)., Torroella de Montgrí 10,9 ºC (-1,4 ºC)., La Bisbal d'Empordà 10,8 ºC (-2,8 ºC)., Monells 10,8 ºC (-4,5 ºC).\nTemps assolellat, però amb ambient fred i mar de fons, el passat divendres 23 de febrer al migdia. Imatge captada des de la platja de La Fosca. Encara que el dia es va presentar assolellat, la massa d'aire fred es va mantenir ben ferma, amb isotermes de -3 ºC a 850 hPa, la qual cosa va deixar-nos un altre dia de cru hivern, amb una màxima de només 9,8 ºC al barri vell de Palamós.\nCom veieu, la fred no va afluixar, per contra, el vent si que va anar clarament a la baixa, i tan sols es registrà una ratxa màxima de 32 km/h. Tot i la disminució de la força del vent, aquest va agreujar la sensació de fred, a més, a la tarda va bufar garbí que uní la fred amb la humitat del mar, la qual cosa deixà una percepció molt desagradable.\nPel que fa a l'estat de la mar, encara es podia observar una marcada mar de fons de gregal, amb un xic de maror.\nMés dades meteorològiques del passat divendres 23 de febrer del 2018 a Palamós., temperatura màxima 9,8ºC, mínima 3,9ºC.\nEstat del cel: de bon matí temps bàsicament ennuvolat, amb 6/8 Ac, Cu, Sc i St., amb el pas de les hores el sol es va imposar fins a deixar un matí-migdia amb de 2/8 a 4/8 Sc i St., a la tarda sol o resol, amb de 2/8 a 5/8 Ci i Ac, juntament amb 2/8 o 4/8 Sc i St.\nVent: fins les 09:00h hi va haver vent del N, NNO i NO, a 10-15 km/h de mitjana., a partir de llavors vent del N i NNO, a 5-10 km/h de mitjana., a partir de les 11:30h hi hagué vent del N, NNE, NE i E, a 10 km/h de mitjana., a partir de les 18:00h va bufar vent del SO i S, a 10 km/h de mitjana., a partir de les 19:00h vent del SO, O i NO, a 5 km/h de mitjana.\nRatxa màxima de vent 32 km/h NNO.\nEstat de la mar amb un xic de maror, mar de fons del NE (ones de 0,5 metres)., mar endins hi havia de maregassa a forta maror (onatge sig. de 2,58 metres a les 07:00h davant del cap de Begur, de 2,34 metres a les 12:00h i de 1,64 metres a les 18:00h)., alçada màxima de l'onatge 5,39 metres a les 04:00h.\nPressió atmosfèrica màxima 1007hPa, mínima 1005hPa. Humitat relativa màxima 81%, mínima 47%. (Dades de meteoclimatic.com i Puertos del Estado)\nTemps assolellat, però amb ambient fred i mar de fons, el passat divendres 23 de febrer al migdia. Imatge captada des de la platja de La Fosca.\nAixí mateix, la temperatura màxima que va tenir lloc el passat divendres 23 de febrer al Baix Empordà, va pujar de forma poc important respecte el dia abans.\nPer exemple, a La Bisbal d'Empordà la màxima va ascendir 1,5 ºC respecte el dijous, a Monells també pujà 1,5 ºC i a Torroella de Montgrí la màxima fou 1,1 ºC més alta. L'excepció apareix a Castell d'Aro, on la màxima va ser 0,9 ºC més baixa.\nA Palamós la màxima ascendí 0,5 ºC.\nEn aquest sentit, els 12,6 ºC de Les Olives van ser la màxima més alta del dia, per contra, els 9,8 ºC de Palamós i de Sant Feliu de Guíxols foren la màxima més baixa.\nPer altre banda, la temperatura mínima va baixar amb més o menys empenta a gairebé tot arreu.\nEn aquest sentit, a Castell d'Aro la mínima va baixar 3,3 ºC respecte el dijous, a La Tallada d'Empordà baixà 2,1 ºC i a Torroella de Montgrí també descendí 2,1 ºC. L'excepció va tenir lloc a Monells, ja que la mínima va pujar 1,2 ºC.\nEls -2,1 ºC que hi van haver a Monells van ser la mínima més baixa de la jornada, per contra, els 4,4 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat divendres 23 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 11,8 ºC (-0,6 ºC)., La Tallada d'Empordà 11,0 ºC (-0,1 ºC)., Torroella de Montgrí 10,9 ºC (0,4 ºC)., Monells 10,8 ºC (-2,1 ºC)., Castell d'Aro 10,8 ºC (0,7 ºC).\nDijous 22 de febrer: un altre dia de cru hivern, malgrat el sol\nEls rajos solars ens deixaven un mar platejat al davant del far de Palamós, el passat dijous 22 de febrer al migdia.\nEl passat dijous 22 de febrer, malgrat alguns intervals de núvols baixos, el dia es va presentar assolellat, però això no va evitar que la temperatura pogués baixar respecte el dia anterior.\nLa tramuntana que bufava va deixar-nos una ratxa màxima de 50 km/h, a més a més, el vent del nord venia acompanyat per una massa d'aire fred polar, amb isotermes de -2 a -4 ºC a 850 hPa. Aquest fet va fer descendir amb escreix la temperatura de sensació i també la temperatura màxima (la temperatura real) respecte el dimecres. Al barri vell de Palamós només es van enregistrar 9,3 ºC de màxima i 9,7 ºC a La Fosca.\nDe matinada, el cel estrellat, l'aire fred imperant i el fet que algunes poblacions de l'interior quedaren a redòs del vent, provocaren que la temperatura mínima caigués en picat, alhora que tornaren les gelades, amb els -3,3 ºC de Monells com a registre més fred.\nAixí mateix, tot i que la mar no es sol alterar quan bufa tramuntana en el nostre sector costaner (això arran de costa), aquest cop s'observà una marcada mar de fons del NNE que deixava entre marejol i maror. Mar endins, lluny de la protecció que representa la costa, l'alteració encara era més notable, amb nombrosos blancalls a poca distància. En aquest sentit, al davant del cap de Begur es detectà una alçada significant de l'onatge que rondava els 3 metres d'alçada i una alçada màxima de 6,33 metres.\nMarejol al voltant de l'escull de Sa Galera, el passat dijous 22 de febrer al migdia.\nMés dades meteorològiques del passat dijous 22 de febrer del 2018 a Palamós., temperatura màxima 9,3ºC, mínima 4,4ºC. Estat del cel dominat pel sol, sobretot durant la primera meitat de la jornada., al matí s'observaren de 0/8 a 2/8 Sc i St., al migdia s'observaren de 2/8 a 4/8 Sc i St, més destacats cap a l'horitzó sud-oest i oest., a la tarda van formar-se més núvols baixos, amb de 4/8 a 6/8 Sc i St, aparició de raigs crepusculars.\nVent: fins les 08:00h hi va haver vent del N, NNO i NO, a 5-10 km/h de mitjana., a partir de llavors vent de direcció N i NNO, a 20 km/h de mitjana., a partir de les 10:30h vent del N i NNO, a 15-20 km/h de mitjana., a partir de les 19:00h vent de direcció N, NNO i NO, a 20 km/h de mitjana.\nRatxa màxima de vent 50 km/h N.\nEstat de la mar amb marejol o maror, mar de fons del NNE (ones de 0,25 a 0,5 metres)., mar endins hi havia maregassa (onatge significant de 3,52 metres a les 07:00h davant del cap de Begur, de 2,81 metres a les 12:00h i de 2,58 metres a les 18:00h)., alçada màxima de l'onatge 6,33 metres a la 01:00h.\nPressió atmosfèrica màxima 1007hPa, mínima 1005hPa. Humitat relativa màxima 63%, mínima 44%. (Dades de meteoclimatic.com i Puertos del Estado)\nTemps assolellat des del mirador de Francesc d'Assís Marull i Savall, el passat dijous 22 de febrer al migdia.\nSi fem l'habitual repàs a la temperatura màxima, en aquest cas a la registrada el passat dijous 22 de febrer al Baix Empordà, es veu com aquesta va descendir de forma més o menys clara respecte el dimecres.\nPer exemple, a Torroella de Montgrí la temperatura màxima va baixar 2,1 ºC respecte el dia anterior, a La Tallada d'Empordà baixà 1,6 ºC i a Monells també descendí 1,6 ºC.\nA Palamós va baixar 2,6 ºC.\nEn aquest sentit, els 11,7 ºC de Castell d'Aro van ser la màxima més alta del dia, en canvi, els 8,9 ºC de Palafrugell van ser la màxima més baixa.\nFinalment, la temperatura mínima va baixar de manera important respecte el dia abans, sobretot en els indrets arrecerats del vent i situats a l'interior.\nA Monells la mínima va baixar 8,4 ºC respecte el dimecres, a La Bisbal d'Empordà va descendir 5,3 ºC i a Torroella de Montgrí baixà 4,2 ºC.\nA Palamós descendí 2,7 ºC.\nEls -3,3 ºC que hi van haver a Monells foren la mínima més baixa de la jornada, per contra, els 4,6 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat dijous 22 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 11,7 ºC (4,0 ºC)., La Bisbal d'Empordà 10,3 ºC (-0,5 ºC)., Torroella de Montgrí 9,8 ºC (2,5 ºC)., La Tallada d'Empordà 9,6 ºC (2,0 ºC)., Monells 9,3 ºC (-3,3 ºC).\nLa tramuntana va bufar amb força el passat dimecres 21 de febrer i feia bellugar les tiges tendres dels sembrats, com aquests del Pla de sa Nau, talment com si fossin ones.\nDurant bona part de la jornada el vent del nord va bufar a uns 25 km/h de mitjana i assolí una ratxa màxima de 63 km/h al barri vell de Palamós.\nMalgrat l'ambient assolellat, la sensació de fred va ser molt marcada degut a l'efecte del vent i a la devallada de la temperatura, amb una màxima de tan sols 11,9 ºC. A uns 850 hPa ens van entrar isotermes de -1 a -4 ºC.\nMés dades meteorològiques del passat dimecres 21 de febrer del 2018 a Palamós., temperatura màxima 11,9 ºC, mínima 7,1 ºC.\nEstat del cel dominat pel sol., al matí s'observaren de 2/8 a 5/8 Sc i St., al migdia-tarda hi havien de 0/8 a 2/8 Sc i St., a la tarda-vespre de 1/8 a 4/8 Sc.\nVent: fins les 06:00h hi va haver vent del N, NNO i NNE, a 15-20 km/h de mitjana., a partir de llavors vent del N, NNO i NNE, a 25 km/h de mitjana., a partir de les 22:00h va bufar vent del N, NNO i NNE, a 15-20 km/h de mitjana.\nRatxa màxima de vent 63 km/h N.\nEstat de la mar amb marejol o un xic de maror, ones de 0,25 a 0,5 metres., mar endins hi havia maregassa (onatge sig. de 3,16 metres a la 01:00h davant del cap de Begur, de 2,46 metres a les 07:00h, de 3,05 metres a les 12:00h, de 2,81 metres a les 18:00h i de 3,63 metres a les 23:00h)., alçada màxima de l'onatge 6,02 metres a les 21:00h.\nPressió atmosfèrica màxima 1009hPa, mínima 1005hPa. Humitat relativa màxima 74%, mínima 38%. (Dades de meteoclimatic.com i Puertos del Estado)\nTemps assolellat, però fred, al Pla de sa Nau, el passat dimecres 21 de febrer al migdia. Al fons s'aprecien intervals de núvols baixos.\nEn relació a les temperatures màximes que van tenir lloc el passat dimecres 21 de febrer al Baix Empordà, es veu com els registres van baixar amb més o menys força a totes les estacions meteorològiques.\nPer exemple, a La Bisbal d'Empordà la màxima va baixar 5,3 ºC respecte el dimarts, a Monells va descendir 4,6 ºC i a La Tallada d'Empordà baixà 4,2 ºC.\nA Palamós la màxima va baixar 2,2 ºC.\nEn aquest sentit, els 12,1 ºC de Verges i de Sant Feliu de Guíxols van ser la màxima més alta del dia, per contra, els 10,9 ºC de Monells foren la màxima més baixa.\nPer altre banda, la temperatura mínima també va descendir a tot arreu amb major o menor mesura, respecte el dia anterior.\nEn aquest sentit, a La Bisbal d'Empordà la mínima va baixar 3,1 ºC respecte el dimarts, a Monells baixà 2,4 ºC i a La Tallada d'Empordà la mínima fou 2,3 ºC més baixa que la del dia abans.\nA Palamós va baixar 2,5 ºC.\nEls 4,8 ºC que hi van haver a La Bisbal d'Empordà van ser la mínima més baixa de la jornada, per contra, els 7,2 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat dimecres 21 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 12,0 ºC (6,1 ºC)., Torroella de Montgrí 11,9 ºC (6,7 ºC)., La Bisbal d'Empordà 11,4 ºC (4,8 ºC)., La Tallada d'Empordà 11,2 ºC (5,8 ºC)., Monells 10,9 ºC (5,1 ºC).\nDimarts 20 de febrer: quatre gotes més i reapareix la tramuntana\nMapa de pressió en superfície del passat dimarts 20 de febrer a les 23:50h. Veiem una típica situació de tramuntana, amb les isòbares molt apretades, degut a la baixa que hi havia centrada sobre el mar Tirrè i l'anticicló centrat sobre Irlanda.\nEls núvols que cobriren el cel a darreres hores del passat dilluns, es van mantenir durant el matí i el migdia del passat dimarts 20 de febrer.\nA la nostre vila es van escapar quatre gotes intermitents que deixaren 0,8 mm al barri vell de Palamós i també 0,8 mm a La Fosca.\nA la resta del Baix Empordà es van recollir 1,7 mm a Torroella de Montgrí, 1,6 mm a Sobrestany, 1,4 mm a Bellcaire d'Empordà, 1,2 mm a Palafrugell i també a Calonge, 1,0 mm a La Tallada d'Empordà, 0,9 mm a La Bisbal d'Empordà i 0,7 mm a Castell d'Aro.\nEl cel ennuvolat feia presagiar que la temperatura havia d'anar cap avall, però va succeir tot el contrari. De matinada, els núvols van impedir que el mercuri pogués baixar amb força. La temperatura mínima va ser clarament més alta que la del dia anterior, amb valors àmpliament positius que deixaren els 7,5 ºC de Monells com a registre més fred.\nA Palamós, la matinada tampoc va ser gaire freda en relació a aquesta època de l'any, ja que la mínima es quedà en 9,6 ºC.\nDe dia, l'obertura d'alguna clariana a primeres hores de la tarda, l'arribada d'isotermes de 3 a 5 ºC a 850 hPa, i l'aparició de garbí, van fer que la temperatura màxima també fos un xic més elevada que la del dilluns, amb els 17,1 ºC de Les Olives com a valor més elevat.\nTot i la presència de vent de garbí a la tarda, tal com estava previst, la tramuntana va ser la protagonista a darreres hores del dia, amb una ratxa màxima de 66 km/h i una velocitat mitjana de 25 km/h.\nImatge del satèl·lit Meteosat del passat dimarts 20 de febrer a les 12:30h. Veiem el Baix Empordà i les comarques properes sota un capa de núvols baixos que deixava plugims.\nMés dades meteorològiques del passat dimarts 20 de febrer del 2018 a Palamós., temperatura màxima 14,1 ºC, mínima 9,6 ºC.\nEstat del cel: al matí cel ennuvolat i mala visibilitat, amb 8/8 Cu, Sc i St, plugims intermitents fins a migdia., a la tarda núvols i clarianes, amb de 4/8 a 6/8 Cu, Sc i St.\nVent: fins les 08:30h hi va haver vent de direcció NNO, NO i O, a 2 km/h de mitjana o vent en calma., a partir de llavors s'aprecià vent del NO, O i SO, a 2 km/h de mitjana o vent en calma., a partir de les 14:00h vent del SO i S, a 5 km/h de mitjana., a partir de les 16:30h s'observà vent del SO i S, a 15 km/h de mitjana., a partir de les 17:30h bufà vent del SO, a 2-5 km/h de mitjana., a partir de les 21:00h vent del N, NNO i NO, a 25 km/h de mitjana.\nRatxa màxima de vent 66 km/h N.\nEstat de la mar amb mar arrissada al matí i marejol a la tarda., mar endins hi havia de forta maror a maregassa (onatge sig. de 1,52 metres a les 08:00h davant del cap de Begur, de 1,64 metres a les 12:00h i de 2,93 metres a les 18:00h)., alçada màxima de l'onatge 5,31 metres a les 22:00h.\nPressió atmosfèrica màxima 1013hPa, mínima 1008hPa. Humitat relativa màxima 91%, mínima 63%. (Dades de meteoclimatic.com i Puertos del Estado)\nCel ennuvolat el passat dimarts 20 de febrer al matí. Font: càmera web de Sant Daniel (Calonge i Sant Antoni)\nEn un altre ordre de coses, les temperatures màximes que van tenir lloc el passat dimarts 20 de febrer al Baix Empordà, van pujar lleugerament respecte el dia anterior, degut als factors mencionats anteriorment.\nPer exemple, a Torroella de Montgrí la màxima va pujar 1,8 ºC respecte el dilluns, a La Bisbal d'Empordà pujà 1,5 ºC i a Monells va ascendir 1,4 ºC.\nA Palamós ascendí 1,7 ºC.\nEn aquest sentit, els 17,1 ºC de Les Olives van ser la màxima més alta del dia, per contra, els 13,5 ºC de Sant Feliu de Guíxols foren la màxima més baixa.\nSi ens fixem en la temperatura mínima, podem comprobar com aquesta va ascendir amb més o menys empenta a totes les poblacions, degut al cel ennuvolat.\nPer exemple, a Monells la mínima va pujar 3,1 ºC respecte el dia anterior, a La Tallada d'Empordà va ascendir 2,5 ºC i a Castell d'Aro ascendí 1,9 ºC.\nA Palamós la mínima pujà 0,9 ºC.\nEls 7,5 ºC que hi van haver a Monells van ser la mínima més baixa de la jornada, per contra, els 10,1 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat dimarts 20 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 16,7 ºC (7,9 ºC)., Monells 15,5 ºC (7,5 ºC)., La Tallada d'Empordà 15,4 ºC (8,1 ºC)., Torroella de Montgrí 15,1 ºC (8,4 ºC)., Castell d'Aro 14,9 ºC (8,1 ºC).\nEl fenomen de les minves va aparèixer a les acaballes del passat mes de gener. Imatge captada el dia 29. El passat mes de gener va ser molt càlid, ja que la temperatura mitjana mensual va ser 2,3 ºC més elevada que la mitjana climàtica. Pel que fa a les precipitacions, el mes de gener va ser molt sec, amb només 28,4 mm recollits, quan la mitjana climàtica és de 48,9 mm.\nTemperatura màxima absoluta: 18,1 ºC, el dia 4.\nTemperatura mínima absoluta: 3,1 ºC, el dia 13.\nTemperatura mitjana mensual: 10,9 ºC (mitjana climàtica 8,6 ºC)\nMitjana de les temperatures màximes: 14,2 ºC (mitjana climàtica 12,8 ºC)\nMitjana de les temperatures mínimes: 7,5 ºC (mitjana climàtica 4,4 ºC)\nHumitat relativa màxima absoluta: 96 %, el dia 31.\nHumitat relativa mínima absoluta: 39 %, el dia 12.\nPressió atmosfèrica màxima absoluta: 1037 hPa, el dia 28.\nPressió atmosfèrica mínima absoluta: 999 hPa, el dia 7.\nRatxa màxima de vent: 79 km/h, el dia 26.\nDies de precipitació (7 dies): dia 1 (2,0 mm)., dia 7 (14,4 mm)., dia 8 (0,4 mm)., dia 13 (0,4 mm)., dia 14 (8,2 mm)., dia 19 (0,2 mm)., dia 26 (2,8 mm).\nPrecipitació total: 28,4 mm (mitjana climàtica 48,9 mm)\nDiumenge 18 de febrer: la 29ª Palamós Optimist Trophy acaba amb garbí\nVídeo-resum de la quarta i última jornada de competició de la regata Palamós Optimist Trophy.\nDesprés d'una llarga espera, per fi el vent va reaparèixer en el darrer dia de la regata Palamós Optimist Trophy.\nTal com sol succeir en situacions de tramuntana no gaire intensa, el vent del nord que bufava durant la matinada del passat diumenge 18 de febrer, es va anar afeblint fins a desaparèixer de la nostre àrea costanera, alhora que es restringia per sobre del cap de Begur.\nPer sort, després d'un matí de tensa espera que feia presagiar una altre jornada desastrosa per a la pràctica de la vela, el famós garbí ens va voler premiar amb la seva presència a partir de les dues de la tarda. Al camp de regates, el vent de component sud i sud-oest va arribar a bufar a uns 12 nusos fins a mitja tarda. Aquest fet va permetre que tots els grups participants poguessin disputar tres mànigues, amb la qual cosa la regata va poder acabar amb bones sensacions, tot i els problemes causats per la manca de vent dels dies anteriors. Vegeu notícia de Ràdio Palamós.\nParlant del vent, cal remarcar que aquest meteor haurà de ser el protagonista de les properes jornades. El pas d'un front fred durant avui dimarts, a part de deixar-nos algun plugim, també obrirà les portes a una tramuntanada freda.\nEntre l'àrea de baixa pressió que hi haurà sobre Itàlia i l'anticicló de l'Atlàntic posicionat de nord a sud, es formarà un passadís d'aire polar que farà devallar el mercuri fins a valors de ple hivern, amb màximes de 10 ºC entre el dimecres i el dissabte a la nostre vila.\nEl vent de tramuntana podrà bufar fort a partir d'avui dimarts al vespre-nit, durant tot el dimecres i també bona part del dijous, a uns 30-40 km/h de mitjana en el nostre sector costaner, amb ratxes de 80 km/h.\nMapa de vent en superfície previst per demà dimecres a les set del matí. S'observa vent de tramuntana que pot arribar als 40 km/h de mitjana en el nostre sector costaner, amb ratxes de 80 km/h.\nMés dades meteorològiques del passat diumenge 18 de febrer del 2018 a Palamós., temperatura màxima 13,2ºC, mínima 8,6ºC. Estat del cel., al matí hi va haver temps assolellat, amb 1/8 Sc i St, abundants núvols baixos mar endins i cap a l'horitzó S i SO., amb el pas de les hores van anar arribant nombroses franges de núvols prims, fins a deixar un matí-migdia amb 2/8 o 4/8 Ci, Cc i Ac, juntament amb 1/8 o 3/8 Sc i St., a la tarda s'observà un augment nuvolós, amb de 4/8 a 5/8 Ci, Cc i Ac, juntament amb 3/8 o 4/8 Sc i St., a la nit cel ennuvolat i caiguda d'alguna roina inapreciable.\nVent: fins les 07:30h hi va haver vent del N, NNO i NO, a 15 km/h de mitjana., a partir de llavors vent del NNO i NO, a 5-10 km/h de mitjana., a partir de les 10:30h hi va haver vent en calma o va bufar vent del E i SE, a 2-5 km/h de mitjana., a partir de les 14:00h va entrar vent del S i SSO, a 10-15 km/h de mitjana., a partir de les 17:00h bufà vent del S i SSO, a 5 km/h de mitjana., a partir de les 18:00h hi hagué vent en calma o vent del SO, O i ONO, a 2-5 km/h de mitjana.\nEstat de la mar amb marejol., mar endins hi havia maregassa o forta maror (onatge sig. de 2,93 metres a les 07:00h davant del cap de Begur, de 2,46 metres a les 12:00h, de 2,34 metres a les 18:00h i de 1,88 metres a les 23:00h)., alçada màxima de l'onatge 5,31 metres a les 10:00h.\nPressió atmosfèrica màxima 1022hPa, mínima 1018Pa. Humitat relativa màxima 81%, mínima 64%. (Dades de meteoclimatic.com i Puertos del Estado)\nImatge del satèl·lit Meteosat en format visible, el passat diumenge 18 de febrer a les 12:15h. Podem veure com els núvols eren quasi inexistents a sobre la nostra comarca.\nImatge del satèl·lit Meteosat en format visible, el passat diumenge 18 de febrer a les 17:15h. Podem veure un augment molt important de la nuvolositat, formada en la seva major part per altocúmuls i cirrocúmuls.\nEn un altre ordre de coses, si analitzem les temperatures màximes assolides el passat diumenge 18 de febrer al Baix Empordà, es veu com aquestes van pujar de forma més o menys important respecte el dia anterior, degut al temps assolellat.\nPer exemple, a Monells la màxima va pujar 2,5 ºC respecte el dissabte, a La Bisbal d'Empordà pujà 2,1 ºC i a Torroella de Montgrí també va ascendir 2,1 ºC.\nA Palamós la màxima ascendí 0,3 ºC.\nEn aquest sentit, els 16,5 ºC de Les Olives van ser la màxima més alta del dia, en canvi, els 13,2 ºC de Palamós van ser la màxima més baixa.\nPer acabar el resum meteorològic, només falta afegir que la temperatura mínima va descendir de forma important cap a l'interior, degut al cel asserenat de la matinada.\nA Monells la mínima va baixar 6,0 ºC respecte el dia abans, a La Bisbal d'Empordà descendí 5,3 ºC i a Torroella de Montgrí la mínima fou 4,9 ºC més baixa. L'excepció va tenir lloc a Castell d'Aro, ja que la mínima va ser 1,4 ºC més alta.\nA Palamós va descendir 1,2 ºC.\nEls 0,9 ºC que hi van haver a Monells foren la mínima més baixa de la jornada, per contra, els 8,6 ºC de Palamós es quedaren com a mínima més alta. Dades de Meteoclimatic i Meteocat\nMàximes registrades el passat diumenge 18 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nTorroella de Montgrí 15,7 ºC (3,8 ºC)., La Tallada d'Empordà 15,7 ºC (2,9 ºC)., La Bisbal d'Empordà 15,5 ºC (2,9 ºC)., Monells 15,1 ºC (0,9 ºC)., Castell d'Aro 14,9 ºC (7,5 ºC).\nDissabte 17 de febrer: plugims i esperant un vent que no apareix\nDos espectadors observant l'evolució de la tercera jornada de la regata Palamós Optimist Trophy, el passat dissabte 17 de febrer. Imatge captada des de la Punta del Molí, amb el cel ben tapat i caiguda de plugims.\nLa manca de vent, el cel ennuvolat i la caiguda d'alguns plugims, són els factors meteorològics que marcaren la tercera jornada de competició de la regata Palamós Optimist Trophy, el passat dissabte 17 de febrer.\nEl pas d'un sistema frontal molt desgastat, va portar-nos una jornada dominada pels núvols, però tan sols s'escaparen quatre gotes. A Palamós, les roines o plugims intermitents de la tarda i el vespre, només deixaren un total de 1,2 mm a La Fosca i 1,0 mm al barri vell. A la resta del Baix empordà la precipitació també va ser testimonial.\nDades de precipitació caiguda al Baix Empordà el passat dissabte 17 de febrer, segons Meteocat i Meteoclimatic:\nLes Olives 2,8 mm., Castell d'Aro 2,3 mm., Calonge 2,2 mm., La Bisbal d'Empordà 2,1 mm., Monells 2,0 mm., Verges 2,0 mm., La Tallada d'Empordà 1,6 mm., Palafrugell 1,2 mm., Sant Feliu de Guíxols 1,0 mm., Bellcaire d'Empordà 0,6 mm., Sobrestany 0,6 mm., Torroella de Montgrí 0,4 mm.\nVídeo de la tercera jornada de competició de la regata Palamós Optimist Trophy.\nEn un altre ordre de coses, cal destacar que la tercera jornada de competició de la regata Palamós Optimist Trophy va patir unes condicions meteorològiques desfavorables per a la pràctica de la vela, la qual cosa va impedir que es pogués disputar cap màniga.\nEl pas del front, a part de deixar el cel tapat i portar-nos alguns plugims, va provocar que el vent es mostrés molt feble i de direcció variable.\nDesprés que la jornada comencés amb un ajornament a terra, el comitè de regates va decidir enviar la flota cap al camp de regates, coincidint amb l'entrada d'una lleugera ventolina del NNE, de 2-5 nusos. No obstant això, el vent va girar a component ESE al cap de poca estona. Amb l'arribada dels plugims, el vent va rolar a component NNO, a 4-12 nusos, però altre vegada el vent va desaparèixer amb el pas dels minuts.\nEl comitè de regates va fer tot el possible per donar inici a les mànigues, però la caiguda i el canvi constant de la direcció del vent va obligar a abandonar-les.\nAbsència de vent i cel gris, el passat dissabte 17 de febrer a primeres hores de la tarda.\nLa flota d'Optimist esperant al camp de regates l'entrada d'un vent que no va aparèixer, el passat dissabte 17 de febrer a primeres hores de la tarda.\nMés dades meteorològiques del passat dissabte 17 de febrer del 2018 a Palamós., temperatura màxima 12,9ºC, mínima 9,8ºC.\nEstat del cel dominat pels núvols., de matinada i a primeres hores del matí s'observaren alguns bancs de boira o boirines, amb 7/8 o 8/8 Sc i St., al matí s'observaren de 6/8 a 8/8 Cu, Sc i St., a partir de primeres hores de la tarda caiguda de plugim intermitent que es perllongà durant el vespre, amb 7/8 o 8/8 Cu, Sc i St, mala visibilitat, boirines.\nVent: fins les 04:30h hi va haver vent de direcció S, SSO i SO, a 20 km/h de mitjana., a partir de llavors vent del NNO i NNE, a 5 km/h de mitjana., a partir de les 12:00h vent del E i NE, a 5 km/h de mitjana., a partir de les 14:30h s'aprecià vent del O i SO, a 2-5 km/h de mitjana., a partir de les 16:00h hi hagué vent del N, NNO i NO, a 5-10 km/h de mitjana., a partir de les 18:30h vent del N i NNO, a 10 km/h de mitjana., a partir de les 21:30h bufà vent del NO, O i SO, a 2-5 km/h de mitjana.\nEstat de la mar amb marejol, lleugera mar de fons de migjorn., mar endins hi havia de maror a forta maror (onatge sig. de 0,7 metres a les 07:00h davant del cap de Begur, de 0,47 metres a les 12:00h i de 1,88 metres a les 18:00h)., alçada màxima de l'onatge 3,67 metres a les 22:00h.\nPressió atmosfèrica màxima 1022hPa, mínima 1018hPa. Humitat relativa màxima 96%, mínima 74%. (Dades de meteoclimatic.com i Puertos del Estado)\nMapa de superfície amb fronts del passat dissabte 17 de febrer. S'aprecia el pas d'un front fred per sobre de Catalunya.\nImatge composada dels radars meteorològics del passat dissabte 17 de febrer a les 20:42h. Veiem la caiguda de plugims.\nPel que fa a les temperatures màximes que van tenir lloc el passat dissabte 17 de febrer al Baix Empordà, es veu com els registres van baixar amb més o menys intensitat respecte el dia anterior.\nPer exemple, a Monells la màxima va descendir 2,9 ºC respecte el divendres, a La Bisbal d'Empordà baixà 2,5 ºC i a Castell d'Aro la mínima fou 0,7 ºC més baixa.\nEn aquest sentit, els 14,7 ºC de Sobrestany van ser la màxima més alta del dia, per contra, els 12,6 ºC de Monells foren la màxima més baixa.\nSi ens fixem en la temperatura mínima, podem comprobar com aquesta va ascendir a totes les poblacions de forma notable, degut al cel ennuvolat i al vent de la matinada.\nPer exemple, a La Tallada d'Empordà la mínima va pujar 4,8 ºC respecte el dia anterior, a Monells ascendí 4,4 ºC i a Torroella de Montgrí pujà 4,2 ºC.\nA Palamós la mínima va ascendir 2,3 ºC.\nEls 6,1 ºC que hi van haver a Castell d'Aro van ser la mínima més baixa de la jornada, per contra, els 9,8 ºC de Palamós es quedaren com a mínima més alta. Dades de Meteoclimatic i Meteocat\nMàximes registrades el passat dissabte 17 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Tallada d'Empordà 14,5 ºC (8,3 ºC)., Castell d'Aro 14,1 ºC (6,1 ºC)., Torroella de Montgrí 13,6 ºC (8,7 ºC)., La Bisbal d'Empordà 13,4 ºC (8,2 ºC)., Monells 12,6 ºC (6,9 ºC).\nCel ennuvolat i el fum d'una crema agrícola estancat a prop del terra, el passat divendres 16 de febrer al matí. Font: càmera web de Sant Daniel (Calonge).\nEl passat divendres 16 de febrer l'anticicló es va reforçar i això ens deixà algunes conseqüències.\nA part del típic descens que pateix el nivell del mar quan hi ha anticicló al Mediterrani, la manca de vent, el cel ennuvolat i la mala visibilitat també acompanyaren l'elevada pressió en superfície.\nEl fenomen de la inversió tèrmica i l'efecte tapadora dels núvols mitgencs que precedien el front que ens va creuar ahir dissabte, impediren que el vent fes acte de presència durant bona part de la jornada. No obstant això, entre el migdia i primeres hores de la tarda va entrar un lleuger flux de component est, conegut altrament com a vent foranell. Gràcies a aquest fet, dos dels cinc grups participants de la regata Palamós Optimist Trophy van poder disputar una màniga. Vegeu notícia de Ràdio Palamós.\nL'estancament propi de la situació anticiclònica, també va mantenir el grau d'humitat relativa molt elevat, amb la qual cosa es formaren molts núvols baixos i boires o boirines. Els núvols estrats taparen la visibilitat del paisatge, sobretot en els modestos relleus costaners de les Gavarres i els seus contraforts. La visibilitat reduïda també es va veure magnificada per l'estancament del fum de les cremes agrícoles a prop del terra.\nD'altre banda, la cap nuvolosa formada per un extens mantell de núvols mitgencs i núvols baixos, també va facilitar que la temperatura màxima anés clarament cap avall, respecte la jornada càlida que hi va haver el dia anterior. De nit i matinada, els núvols van tenir l'efecte contrari, ja que la temperatura mínima va anar cap amunt i les gelades van quedar lluny de fer-se realitat.\nVídeo de la segona jornada de la regata Palamós Optimist Trophy.\nMés dades meteorològiques del passat divendres 16 de febrer del 2018 a Palamós., temperatura màxima 13,2ºC, mínima 7,5ºC.\nEstat del cel bàsicament ennuvolat, amb alguna ullada de sol esporàdica i estones de resol., al matí s'observaren de 5/8 a 8/8 As i de 1/8 a 3/8 Sc i St., a la tarda els núvols baixos van augmentar, amb de 6/8 a 8/8 Sc i St, juntament amb 1/8 o 2/8 Ci i As., mala visibilitat degut a la presència de boirines i boira a les Gavarres.\nVent: fins les 09:30h hi va haver vent en calma o vent del N, NNO i NNE, a 2 km/h de mitjana., a partir de llavors vent del N i NNE, a 2-5 km/h de mitjana., a partir de les 11:30h hi hagué vent del NE, E i SE, a 5-10 km/h de mitjana., a partir de les 15:00h va bufar vent del S, SE i E, a 2-5 km/h de mitjana o vent calma., a partir de les 18:30h hi va haver vent en calma.\nEstat de la mar amb marejol, mar de fons del SSE., mar endins també hi havia marejol (onatge sig. de 0,35 metres a les 08:00h davant del cap de Begur, de 0,47 metres a les 12:00h i de 0,35 metres a les 18:00h).\nPressió atmosfèrica màxima 1024hPa, mínima 1020hPa. Humitat relativa màxima 94%, mínima 87%. (Dades de meteoclimatic.com i Puertos del Estado)\nCel tapat, amb mala visibilitat degut a la presència de boirines, el passat divendres 16 de febrer a les 15:00h. Font: càmera web de Sant Daniel (Calonge i Sant Antoni).\nAixí mateix, la temperatura màxima que va tenir lloc el passat divendres 16 de febrer al Baix Empordà, va baixar de forma més o menys important respecte el dia abans.\nPer exemple, a Torroella de Montgrí la màxima va descendir 4,7 ºC respecte el dijous, a Monells baixà 3,7 ºC i a La Bisbal d'Empordà la màxima també fou 3,7 ºC més baixa.\nA Palamós la màxima descendí 1,1 ºC.\nEn aquest sentit, els 16,2 ºC de Les Olives van ser la màxima més alta del dia, per contra, els 13,2 ºC de Palamós foren la màxima més baixa.\nPer altre banda, la temperatura mínima va pujar lleugerament a totes les poblacions.\nEn aquest sentit, a Castell d'Aro la mínima va pujar 2,2 ºC respecte el dijous, a La Bisbal d'Empordà pujà 1,1 ºC i a Torroella de Montgrí ascendí 0,8 ºC.\nA Palamós la mínima també va ascendir 0,8 ºC.\nEls 2,5 ºC que hi van haver a Monells van ser la mínima més baixa de la jornada, per contra, els 9,8 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat divendres 16 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 15,9 ºC (4,1 ºC)., Monells 15,5 ºC (2,5 ºC)., Castell d'Aro 14,8 ºC (6,0 ºC)., La Tallada d'Empordà 14,7 ºC (3,5 ºC)., Torroella de Montgrí 13,8 ºC (4,5 ºC).\nCel tapat, amb mala visibilitat degut a la presència de boirines i/o núvols baixos, el passat divendres 16 de febrer a la tarda. Font: càmera web de Sant Daniel (Calonge i Sant Antoni).\nCel tapat, amb mala visibilitat degut a la presència de boirines, el passat divendres 16 de febrer poc abans de la posta de sol. Es pot intuir la posició de l'astre rei. Font: càmera web de Sant Daniel (Calonge i Sant Antoni).\nDijous 15 de febrer: la fred queda enrera, amb màximes de 20 ºC i absència de vent\nLa boirina que es veia mirant cap a Platja d'Aro va enterbolir la visió del camp de regates de la Palamós Optimist Trophy, el passat dijous 15 de febrer.\nL'ascens de les temperatures experimentat durant aquesta setmana va fer un altre pas de gegant el passat dijous 15 de febrer.\nLa massa d'aire fred que va entrar la setmana anterior, es va donar de baixa completament, degut a l'arribada d'una nova massa d'aire molt més temperat procedent del Mediterrani. A uns 850 hPa ens van visitar isotermes prou altes, amb registres de 6 a 8 ºC, aquest fet, unit a l'ambient assolellat, va disparar el mercuri a la comarca baix-empordanesa.\nA l'interior, els termòmetres enregistaren una temperatura màxima que en alguns casos s'enfilà fins als 20 ºC. Com a exemple d'això trobem els 20,1 ºC de Les Olives, els 19,9 ºC de Sobrestany o els 19,6 ºC de La Bisbal d'Empordà.\nA Palamós, la proximitat amb l'aire fred del mar va frenar la temperatura, però tot i així es van anotar 14,3 ºC de màxima, un valor molt més elevat que els 10 o 12 ºC de dies enrera, a més, allà on hi tocava el sol la sensació era primaveral.\nCal remarcar que la pujada de la temperatura també es va notar de nit i matinada. La temperatura mínima va ascendir uns 4 ºC de mitjana a totes les poblacions de la comarca, amb la qual cosa ja no hi van haver gelades., el registre més fred foren els 1,4 ºC de Monells.\nVídeo de la primera jornada de competició de la regata Palamós Optimist Trophy.\nD'altre banda, la calma anticiclònica va provocar que el vent brillés per la seva absència durant les primeres hores de la primera jornada de competició de l'espectacular regata Palamós Optimist Trophy. Per sort, a partir de quarts de quatre de la tarda el vent de garbí va fer acte de presència al camp de regates, a uns 5 nusos de mitjana, la qual cosa va facilitar que es pogués fer una màniga per cada un dels cinc grups participants. Podeu veure un resum del primer dia de competició al següent enllaç de Ràdio Palamós.\nTemps assolellat i boirina al fons de la imatge, mirant cap a Roques Planes, el passat dijous 15 de febrer a primeres hores de la tarda.\nMés dades meteorològiques del passat dijous 15 de febrer del 2018 a Palamós., temperatura màxima 14,3ºC, mínima 6,7ºC. Estat del cel dominat pel sol., al matí s'observaren alguns núvols prims, amb de 3/8 a 4/8 Ci, Cs, Ac i As, a estones hi hagué cel amb cabretes., a partir del migdia cel serè., a la posta de sol s'observaren de 0/8 a 2/8 Ci i Ac, juntament amb 1/8 Sc i St., mala visibilitat del paisatge mirant cap al sud-oest i oest, degut a la presència de bromes o boirines.\nVent: fins les 10:00h hi va haver vent en calma o vent del NNO, NO i O, a 2-5 km/h de mitjana., a partir de llavors vent de direcció E, SE i S, a 2-5 km/h de mitjana., a partir de les 14:00h vent del SO, S i SSO, a 5 km/h de mitjana., a partir de les 20:00h vent de direcció NO, O i SO, a 2-5 km/h de mitjana., a partir de les 22:30h vent en calma.\nRatxa màxima de vent 16 km/h SO.\nEstat de la mar amb marejol, mar de fons del S., mar endins hi havia maror o marejol (onatge significant de 0,7 metres a les 08:00h davant del cap de Begur, de 0,59 metres a les 12:00h i de 0,47 metres a les 18:00h).\nPressió atmosfèrica màxima 1023hPa, mínima 1017hPa. Humitat relativa màxima 89%, mínima 73%. (Dades de meteoclimatic.com i Puertos del Estado)\nTemps assolellat a la badia de Palamós, el passat dijous 15 de febrer a primeres hores de la tarda.\nSi fem l'habitual repàs a la temperatura màxima, en aquest cas a la registrada el passat dijous 15 de febrer al Baix Empordà, es veu com aquesta va ascendir de forma destacada respecte el dimecres.\nPer exemple, a Monells la temperatura màxima va pujar 7,3 ºC respecte el dia anterior, a La Bisbal d'Empordà pujà 7,1 ºC i a Torroella de Montgrí ascendí 6,4 ºC.\nA Palamós va pujar 3,2 ºC.\nEn aquest sentit, els 20,1 ºC de Les Olives van ser la màxima més alta del dia, en canvi, els 14,3 ºC de Palamós van ser la màxima més baixa.\nFinalment, la temperatura mínima també va pujar de manera important respecte el dia abans.\nA Castell d'Aro la mínima va pujar 4,5 ºC respecte el dimecres, a La Bisbal d'Empordà va ascendir 4,3 ºC i a Monells pujà 4,1 ºC.\nA Palamós ascendí 4,2 ºC.\nEls 1,4 ºC que hi van haver a Monells foren la mínima més baixa de la jornada, per contra, els 6,8 ºC de Sant Feliu de Guíxols es quedaren com a mínima més alta. Dades de Meteoclimatic i Meteocat\nMàximes registrades el passat dijous 15 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nLa Bisbal d'Empordà 19,6 ºC (3,0 ºC)., Monells 19,2 ºC (1,4 ºC)., Torroella de Montgrí 18,5 ºC (3,7 ºC)., La Tallada d'Empordà 17,9 ºC (3,0 ºC)., Castell d'Aro 16,7 ºC (3,8 ºC).\nLa boirina va enterbolir la visió del camp de regates de la Palamós Optimist Trophy, el passat dijous 15 de febrer.\nDimecres 14 de febrer: un front càlid fa pujar la temperatura\nPosta de sol del passat dimecres 14 de febrer amb abundants altocúmuls. Font: càmera web de Sant Daniel (Calonge i Sant Antoni).\nEl pas de les restes d'un front càlid va provocar un nou augment de la nuvolositat i també de la temperatura. Malgrat que vàrem tenir el cel tapat o amb resol durant bona part de la jornada, l'entrada d'isotermes de 0 a 3 ºC a uns 850 hPa, va ser suficient per fer pujar un grau la temperatura màxima a Palamós, respecte el dimarts. Més cap al sud, a Castell d'Aro, la temperatura màxima va pujar 3,5 ºC i es donà la temperatura més alta comarcal, amb 13,5 ºC.\nEls núvols prims també es van encarregar de fer pujar la temperatura mínima, però encara es van mantenir les gelades cap a l'interior.\nMés dades meteorològiques del passat dimecres 14 febrer del 2018 a Palamós., temperatura màxima 11,1ºC, mínima 2,5ºC.\nEstat del cel: a primeres hores del matí cel bàsicament ennuvolat, amb alguna escletxa de sol, de 6/8 a 7/8 Ac i As, juntament amb 1/8 o 2/8 Cu, Sc i St., a les hores següents es van mantenir els núvols prims, amb cel ennuvolat i/o resol (alguna clariana al migdia), de 6/8 o 8/8 Ci, As i Ac, juntament amb 0/8 o 2/8 Sc i St., a la tarda aparició d'alguna tímida clariana, amb de 5/8 a 7/8 Ac i As.\nVent: fins les 14:00h hi va haver vent del N, NNO, O, SO i S, a 2-5 km/h de mitjana o vent en calma., a partir de llavors vent del S, SO i SSO, a 10 km/h de mitjana., a partir de les 17:00h va bufar vent del S, SO i OSO, a 5 km/h de mitjana., a partir de les 19:30h vent del SO, O i NO, a 2-5 km/h de mitjana o vent en calma.\nRatxa màxima de vent 23 km/h SSO.\nEstat de la mar amb marejol., mar endins hi havia de forta maror a maror (onatge sig. de 1,88 metres a les 08:00h davant del cap de Begur, de 1,17 metres a les 12:00h i de 0,94 metres a les 18:00h)., alçada màxima de l'onatge 3,52 metres a les 02:00h.\nPressió atmosfèrica màxima 1018hPa, mínima 1014hPa. Humitat relativa màxima 82%, mínima 56%. (Dades de meteoclimatic.com i Puertos del Estado)\nAltocúmuls apareguts durant la posta de sol del passat dimecres 14 de febrer. Font: càmera web de Sant Daniel (Calonge i Sant Antoni).\nEn relació a les temperatures màximes que van tenir lloc el passat dimecres 14 de febrer al Baix Empordà, es veu com els registres van pujar amb més o menys força a totes les estacions meteorològiques.\nPer exemple, a Castell d'Aro la màxima va pujar 3,5 ºC respecte el dimarts, a Monells va ascendir 1,8 ºC i a La Tallada d'Empordà pujà 1,7 ºC.\nA Palamós la màxima va pujar 1,0 ºC.\nEn aquest sentit, els 13,5 ºC de Castell d'Aro van ser la màxima més alta del dia, per contra, els 11,1 ºC de Palamós, de Sant Feliu de Guíxols i de Palafrugell foren la màxima més baixa.\nPer altre banda, la temperatura mínima també va ascendir a tot arreu amb major o menor mesura, respecte el dia anterior.\nEn aquest sentit, a Monells la mínima va pujar 2,8 ºC respecte el dia anterior, a La Tallada d'Empordà pujà 2,3 ºC i a Torroella de Montgrí ascendí 1,8 ºC. L'excepció va tenir lloc a La Bisbal d'Empordà, on la mínima fou igual a la del dia abans.\nEls -2,7 ºC que hi van haver a Monells van ser la mínima més baixa de la jornada, per contra, els 2,5 ºC de Palamós es quedaren com a mínima més alta. Dades de Meteoclimatic i Meteocat\nMàximes registrades el passat dimecres 14 de febrer al Baix Empordà, segons el Servei Meteorològic de Catalunya. Entre parèntesi us poso la temperatura mínima:\nCastell d'Aro 13,5 ºC (-0,7 ºC)., La Bisbal d'Empordà 12,5 ºC (-1,3 ºC)., La Tallada d'Empordà 12,4 ºC (-1,1 ºC)., Torroella de Montgrí 12,1 ºC (-0,2 ºC)., Monells 11,9 ºC (-2,7 ºC).\nCel ennuvolat el passat dimecres 14 de febrer al matí. Font: càmera web de Sant Daniel (Calonge i Sant Antoni)


Aquesta setmana us proposem una excursió per la comarca de les Garrigues. Amb inici i final a la localitat de Castelldans, en ella visitem el mas de Melons, epicentre de l'espai natural protegit "Secans de Mas de Melons-Alfés", que forma part de la Xarxa Natura 2000 i que ha estat designat Zona d'Especial Protecció per a les Aus (ZEPA).\nPaisatge de secà, que predomina durant tota l'excursió,\ntot just després de passar per la cabana d'en Baluard\nLa ruta comença al passeig de Francesc Moragas de Castelldans. Agafem l'avinguda de les Garrigues, que es correspon amb la carretera C-233, o de Mollerussa a Flix, en direcció sud-oest. Segons el Diccionari Català-Valencià-Balear (DCVB), el nom del poble vol dir "castell d'ases" en base a la documentació medieval, on apareix consignat amb els topònims de castro assinos (1057) i castro asinorum (1183). Tanmateix, Pere Balenyà, a Els noms de lloc de Catalunya (1989), apunta la possibilitat que el topònim de la localitat siga un híbrid entre la forma llatina vulgar *castellu i l'àrab al-ahsàn, que vol dir "de les fortaleses". Per tant, en base a aquesta segona teoria, Castelldans significaria "castell de les fortaleses".\nCarretera de Mollerussa a Flix, comarcal 233\nA l'eixida del poble, girem cap a la dreta per un carrer que ens fa guanyar un poc d'altura. De seguida, tirem cap a l'esquerra per un camí sense asfaltar, que és el camí vell de Castelldans al Cogul.\nCamí vell de Castelldans al Cogul\nAvancem cap al sud-oest per la falda de la serra de Cantaperdius, en paral·lel a la carreterea. En cosa de cinc minuts, arribem a la granja del Pelat. La deixem a la dreta i comencem a baixar amb el camí vell de Castelldans al Cogul.\nGranja del Pelat\nEl camí vell de Castelldans al Cogul, que avança\nen paral·lel a la carretera de Mollerussa a Flix\nAl remat fem cap a un encreuament. En aquest punt hem de tirar cap a la dreta, pel camí de Castelldans al mas de Melons i a Aspa. Tanmateix, de seguida el deixem. Tornem a tirar cap a la dreta, però aquesta vegada pel camí de Matxerri. Tot i el secà que hi domina a la contrada, l'etimologia d'aquesta partida, la de la vall de Matxerri, ens revela que, antigament, ací s'arreplegava l'aigua per a cultivar conreus de regadiu. I és que, segons assenyala Jesús Brufal, al seu El món rural i urbà en la Lleida islàmica (2008), el topònim deriva de l'àrab majarr, "fer córrer l'aigua".\nCamí de Castelldans al mas de Melons i a Aspa\nAra anem cap al nord-oest per la vall de Matxerri. A la dreta portem la serra de Cantaperdius. A mà dreta no tardem en veure la zona humida dels herbassars de Castelldans, parcialment destruïda l'any 2006. Aquest indret genera un fort contrast amb la resta del paisatge que ens envolta, purament de secà. Ací, en canvi, hi regnen el canyís, les bogues, els pollancres i els tamarius.\nUna altra perspectiva d'aquesta zona humida\nEn deixar enrere els herbassars de Castelldans, el paisatge que se'ns revela torna a ser completament de secà. Camps extensos, llomes i muntanyoles apareixen davant de nosaltres mentre ens endinsem més i més en la vall de Matxerri.\nAl cap d'uns deu minuts, a mà esquerra, arranca un camí que puja cap a la serra del tancat Vell. És per ací per on hem de continuar la ruta. Ara caminem cap al sud-oest. De seguida passem per la cabana d'en Baluard.\nCamí cap a la serra del tancat Vell\nCabana d'en Baluard\nDesprés travessem una curta planura per tal de remuntar, finalment, els metres que ens queden fins a guanyar la serreta del tancat Vell.\nPujada cap a la serra del tancat Vell\nEn fer-hi cap, girem cap a la dreta tot incorporant-nos una altra vegada al camí de Castelldans a Aspa. Fins on ens arriba la vista, tot són camps i més camps. Sense desviar-nos en cap moment d'aquesta via principal, tirem cap al sud-oest envoltant el tossal del tancat Vell, que queda a la dreta.\nCamí de Castelldans al mas de Melons i Aspa\nPaisatge que veiem cap al nord-oest\nFinalment, quan veiem ja lluny el mas de Melons, comencem a perdre altura.\nDes del camí de Castelldans a Aspa, albirem\nencara lluny el mas de Melons, cap a on anem\nTravessem el camí del tancat Vell, o pista de Castelldans a Aspa, i uns cent metres més enllà fem cap al mas de Melons. El significat del topònim d'aquesta caseria, a tocar de la qual hi han aparegut restes d'època romana, dista prou d'allò que podem pensar a primera vista. I és que no té res a veure amb la coneguda fruita que, abans a l'estiu i ara pràcticament tot l'any, tenim la sort de poder-nos emportar a la boca. El nom del mas que ens ocupa deriva del llatí hispànic *melone, al seu torn del clàssic meles, que vol dir "teixó", segons afirma Joan Coromines al seu Onomasticon Cataloniae. Per la qual cosa, el topònim assenyala la presència d'aquest mamífer en la contrada.\nEntrada cap al mas de Melons\nA punt de fer cap ja al mas de Melons, que queda al fons\nAquesta masia, centre d'interpretació de la zona protegida "Secans de Mas de Melons - Alfés", la forma un gran casalot situat al cim d'una lloma que domina totes les terres del voltant. Al costat de l'edifici, hi ha estat col·locada una estàtua en record dels dos agents rurals assassinats l'any 2017 per un caçador a prop d'ací, però ja dins del terme d'Aspa, a la veïna comarca del Segrià. Un jurat popular considerà el gener de 2019 a l'Ismael Rodríguez culpable d'assassinat amb traïdoria i li aplicà la circumstància atenuant de la confessió. Així doncs, l'Audiència de Lleida el va condemnar a 45 anys de presó, dels quals en passarà entre reixes un màxim de 40.\nEdifici principal del mas de Melons\nEstàtua en record dels agents rurals assassinats el 2017\nEn havent visitat el mas de Melons, ens adrecem cap al sud-est pel camí dels Gramenals. Aquesta via ens fa perdre altura i ens endinsa en la solitària vall de Melons. De seguida passem per la bassa de Melons, una xicoteta zona humida de 0,42 Ha de superfície on creixen, entre d'altres, canyes i romaní, abeuren els animals salvatges i hi habiten poblacions d'amfibis.\nCamí dels Gramenals\nDesprés d'aquesta curta treva, el secà torna a fer-se amb el control del paisatge. Ni una ombra ens amaga del Sol de justícia que cau vora el migdia.\nEn arribar a un revolt cap a la dreta, el camí es bifurca. El dels Gramenals continua cap a l'esquerra. Nosaltres, però, hem de seguir cap a la dreta pel que ara és anomenat camí de la vall de Melons. Finalment, passem per la cabana del Marino i eixim a la carretera C-233.\nCarretera comarcal 233, o de Flix a Mollerussa\nEns incorporem a aquesta via i la seguim durant poc més de dos quilòmetres fins a fer cap de nou a Castelldans, on posem el punt i final a l'excursió.\nÚltim punt quilòmetric per on passem abans\nde tornar a la població de Castelldans\nPer últim, ací us deixem l'enllaç d'aquesta ruta a Wikiloc, amb el desig que la gaudiu tant com nosaltres.


Vinyes, Raims i Gotims\nTal i com ve sent tradició quan els ACA 19 organitzem una sortida, hi ha pluja. Aquesta vegada no va ser l’excepció.\nTal i com ve sent tradició quan els ACA 19 organitzem una sortida, hi ha pluja. Aquesta vegada no va ser l’excepció. El punt de trobada va ser a Avinyonet del Penedès, a l’àrea d’autocaravanes situada a la Masia Can Batlle, on hi ha ubicada Artcava, una empresa familiar que es dedica a fabricar cava al gust dels seus clients N 41.36870 E 1.77242. En un ampli espai ens vam ubicar els de l’Associació Catalana d’Autocaravanistes i una multitudinària sortida de castanyada d’una altra entitat d’autocaravanistes.\nDissabte al matí, als volts de les 10 vam sortir cap al circuit de senderisme que hi ha a Les Gunyoles. Hi ha tres circuits classificats per nivell de dificultat. Vam fer el més curt i senzill de sis quilòmetres, tot passejant entre pins i vinyes.\nEn acabar la passejada vam tornar a les autocaravanes i vam dinar. Cap a 2/4 de cinc de la tarda, en Josep Romeu ens mostrà la seva cava i ens explicà el seu negoci. Pots fer el teu propi cava a mida dels teus gustos i deixar-lo envellir en un espai privat amb temperatura controlada. Acabada la visita vam passar a la mateixa sala on havíem dinat i va venir en Raimon Mascaró (enòleg de les bodegues Vallformosa). Ens havia preparat un complet dossier on se’ns donen informacions variades sobre les varietats de raïm, la vinificació, la bodega i el vi en general. Finalment vam fer una cata de caves i vins blancs. En Raimon ens va fer apreciar els diferents colors i aromes dels materials que ens va seleccionar.\nCap a les nou, en aquest mateix espai, vam organitzar un sopar de bufet on cadascú va aportar les especialitats culinàries que, un cop més ens van sorprendre per la seva qualitat i acurada elaboració...Quin sopar!\nDesprés del sopar vam fer la castanyada. Van aparèixer castanyes i panellets que van fer les delícies dels més ensucrats.\nVa ploure tota la nit i al matí en queia una de bona...vam decidir suspendre la visita a l’església romànica de Sant Sebastià dels Gorgs, ja que es preveia que la pluja seguís caient durant tot el dia.\nAixí doncs es va donar per acabada la sortida. Cadascú va anar marxant cap a casa seva esperant que en la propera sortida el temps sigui més benigne amb els soferts Acautocaravanistes.\nMiquel i Ció\nDes d’aquest espai volem agrair al Raimon Mascaró la seva altruista tasca: La selecció dels vins, les seves explicacions i l’elaboració del dossier.


Wikiloc | 2015-05-13 PEU Bagà (Cal Cerdanyola) - Dou del Bastareny - Cap de la Boixassa -Bullidor de la Llet Trail\n2015-05-13 PEU Bagà (Cal Cerdanyola) - Dou del Bastareny - Cap de la Boixassa -Bullidor de la Llet\n1,230 73 484\nJoandm All rights reserved\nAquesta ruta ha estat feta el dia 13 de maig del 2.015\nFeta per Enric A - Martí L - Pau M i Joan D\nDistancia del Recorregut 15,7 Kms. i un desnivell acumulat de uns 1.180 Mts\nEl temps amb parades llargues per tirar fotos es de 5 hores i 50 mts.\nAquesta sortida arranca de l'aula de Natura (La Salle) de Cal Cerdanyola, pista al (NO) del poble de Bagà.\nRuta dels Cavalls de Vent\nSeguim el Track en sentit antihorari i desprès de 1,6 Kms. deixem el Camí, principal i trenquem a l'esquerra per anar a visitar la Dou del Bastareny. Com es pot apreciar en les fotografies, val la pena no deixar de anar'hi. Desprès retornem al Camí principal.\nEn arribar al Km. 2,6 del Track, tornem a deixar el camí i tornem trencar a l'esquerra per anar al Salt de Murcurols, que en aquest cas trobem la tosca ben seca, don no hi baixa aigua. Retornem al Camí principal.\nContinuem pujant per la pista fins al Km 7,5 del Track, en aquest punt deixem la pista i agafem un corriol a l'esquerra que ens porta al coll de la Pelosa.\nA partir de aquest punt el camí de pujada fins al Cap de la Boixassa es fa mes costerut, però les vistas son in millorables.Al arribar al Km. 8,7 del recorregut,seguim pujant fins a dalt al Capt de la Boixassa,desprès de pujar al Cim i contemplar les vistes. retornem en aquest punt, per fer el camí de Tornada, (marcat amb raies grogues i blanques) per el Refugi Sant Jordi (FEEC), els Empedrats i el Bullidor de la Llet.\nQuan arribem al trencant del Refugi de Sant Jordi, Km. 11 del Track trenquem a la dreta i seguim el camí marcat passant pels empedrats, on el torrent de la font del faig va dibuixant salts i cascades que son de agrair.\nAl arribar al Km. 14, val la pena trencar a la dreta per contemplar un baixador d'áigua que s'anomena El Bullidor de la llet, encara que baixava poca aigua, al ser un lloc tan ombri bol i la fresa i el color blanc de l'aigua. ens fan gaudir d'aquest Paratge.\nRetornem al camí principal i finalment arribem al punt de partida i final al Km.15,7.\nEncreament al Cap de la Boixassa\nseguir cami a la dreta\nCollada de la Boixassa\nVistes pujant al Cap de la Boixassa\nI did this trail with Joandm\nAsk Joandm to add you as a trail buddy on this trail


Santa Coloma dóna un pas endavant per garantir l'habitatge social | Diari de Santa Coloma\nSanta Coloma dóna un pas endavant per garantir l'habitatge social\nIntegrants de la Taula Local d'Habitatge i Pobresa Energètica.\nAquest dimarts s'ha constituït la Taula Local d'Habitatge i Pobresa Energètica de Santa coloma Gramenet per abordar i aplicar solucions integrals contra els desnonaments a la ciutat i garantir l'accés a l'habitatge social de tots els colomencs i les colomenques que ho necessitin. Aquest organisme neix també per defensar i garantir les mesures urgents que contempla la Llei 24/2015, recentment impugnada pel govern central de l'estat espanyol.\nLa Taula Local de l'Habitatge està presidida per l'alcaldessa Núria Parlon i composta per representants tant dels grups municipals del consistori, com agents socials i entitats del tercer sector -com la PAH de Santa Coloma, la PAH de Barcelona, FAVGRAM, Creu Roja, Fundació Integramenet, entre les associacions i entitats; i també en formen part organismes i altres administracions i institucions com el Col·legi d'Advocats, el Col·legi de Procuradors Tribunals de Barcelona, els Mossos d'Esquadra i la Policia Local, sindicats (UGT i CCOO), i representants de l'Agència Catalana de l'Habitatge.\nAquest organisme tindrà l'objectiu de ser un espai de reunió i treball entre aquests agents socials mencionats, per posar en comú els problemes detectats al municipi, millorar la diagnosi i gener solucions integrals contra les situacions de desnonaments, d'habitatge buits d'entitats que han executat hipoteques, i alhora ajudar a les famílies que no poden accedir a un habitatge digne; veïns que estan en risc de perdre la seva llar o que no poden pagar els subministraments bàsics, com l'aigua, la llum i el gas.\nL'alcaldessa ha destacat que la Taula "serà un espai de trobada i coordinació per anar plegades les administracions, entitats i la ciutadania, per a la defensa de l'habitatge social i a l'abast de tothom". En aquest sentit, ha recordat que l'objectiu és "que no hi hagi cap família o ciutadà sense llar a Santa Coloma i cap llar sense família".\n1.254 colomencs han sol·licitat l'habitage amb protecció oficial\nActualment a Santa Coloma hi ha 1.254 persones que han sol·licitat habitatge amb protecció oficial -959 d'elles han demanat habitatge de lloguer social i 295, habitatges de compra de protecció social-. D'aquestes persones, 74,4% estan en situació de risc habitacional per tenir una renda inferior al 2,5 de l'IRSC i 306 són usuàries dels serveis socials municipals per problemes econòmics o d'habitatge.\nD'altra banda, segons dades dels serveis municipals, en el moment actual hi ha 217 de 876 pisos d'entitats bancàries que es troben buits i en condicions d'habitabilitat.


Pueyo diu que la sentència sembla una "revenja política" i anima a la mobilització pacífica - Teleponent\nInici Política Pueyo diu que la sentència sembla una “revenja política” i anima a...\nPueyo diu que la sentència sembla una “revenja política” i anima a la mobilització pacífica\nL'alcalde de Lleida lamenta que les penes han estat "molt severes" i que s'han tingut en compte les idees dels encausats\nL’alcalde de Lleida, Miquel Pueyo, ha lamentat que els presos independentistes han estat condemnats a penes de presó “molt severes” després d’un judici que no només ha tingut en compte els fets sinó també, i sobretot. les idees dels encausats. Ho ha dit en un discurs institucional a la Paeria, acompanyat de membres del govern municipal, aquest dilluns al migdia. Pueyo ha lamentat que tant el judici com la sentència s’assemblen molt a una “revenja política” i ha animat els ciutadans a participar de les mobilitzacions pacífiques convocades arreu de Catalunya.\nEntén que molts ciutadans viuran aquesta sentència amb “tristor i profunda indignació” però els anima a no deixar-se arrossegar per la cultura de l’odi. “En aquests moments difícils, hem d’agafar la bandera de la democràcia i les llibertats”, ha dit, i estar oberts a dialogar amb tothom.\nEl paer en cap considera que en democràcia, votar o fer-ho possible no pot ser considerat un delicte i que per tant aquesta sentència posa en dubte la continuïtat de l’estat de dret a Espanya. En aquest sentit, alerta que a partir d’ara qualsevol acte de protesta o d’exercici de la llibertat d’expressió, reunió, participació o manifestació poden ser interpretats i jutjats com una acció sediciosa.\nPueyo ha exigit l’amnistia dels presos i el retorn dels exiliats així com la suspensió de les causes que afectes centenars de persones, ha afegit, per motius polítics. Així mateix, exigeix que el govern de l’Estat respecti la legitimitat de les persones escollides democràticament i una llei de claredat, amnistia i llibertat ja que considera que els conflictes només es poden resoldre amb diàleg i més política. “Cal tornar a l’àmbit de la política allò que ha estat lliurat a l’àmbit judicial”, ha reblat.\nAmb motiu de la sentència, la Paeria ha suspès l’activitat institucional dels propers dies i Pueyo ha anunciat que celebraran un ple extraordinari i urgent el 16 d’octubre per posicionar-se sobre aquests fets.\nArticle anteriorLlarena reactiva l’euroordre contra Puigdemont per la seva immediata detenció\nArticle següentTres mil persones es manifesten a Lleida per dir que “no acataran” la sentència del procés


Clips de vídeo del programa Thalassa - Pàgina 7\nLa platja des Trenc ha estat durant els darrers vint anys l'objectiu de nombrosos plans d'urbanització i projectes de camps de golf. Però, davant l'amenaça de desaparició de l'últim arenal verge de Mallorca, la gent del GOB va començar una lluita per preservar-lo que encara avui continua. Avui, la platja des Trenc s'ha convertit en un símbol de la Mallorca que vol sobreviure al turisme.\nEn Teo i la flota enfonsada\nEn Teodoro Ruiz és un empresari de serveis elèctrics de Terrassa apassionat pel submarinisme. Probablement cap altre espanyol no s'ha submergit tantes vegades com ell a les restes de la flota de Cervera. Per en Teo és una experiència única que l'obsessiona des de fa setze anys. Cada vegada que torna als vaixells enfonsats en reviu el tràgic final. Encara avui es poden veure les restes de la flota de Cervera disseminades a poca profunditat al llarg de la costa oest de Santiago, al mateix lloc on van ser embarrancats en la seva fugida suïcida i abatuts per l'esquadra dels Estats Units.\nA la recerca de les sípies\nQuan s'acosta la primavera la sípia inicia un llarg viatge cap a la costa per encetar l'època d'aparellament. Els pescadors coneixen bé aquestes migracions i surten a la recerca d'aquest cefalòpode als alguers de les nostres costes, que s'han convertit en un oasis de fertilitat per les bones condicions d'aliment i refugi. Fora de l'alguer, però, comença a ser molt difícil trobar sípies, cosa que posa en perill aquests espais de reproducció a causa de l'impacte de l'home.\nConeixerem els remeis dels antics pescadors. Les mancances mèdiques a bord han fet que, durant segles, els pescadors se les hagin arreglat per fer front a accidents i malalties. Una saviesa que s'ha transmès entre mariners. Pells de serp, ungüents, plantes, beuratges, tot un arsenal de medicina tradicional per alleugerir els mals i tornar a la feina.\nCuba, un jardí submarí\nFem un recorregut per la Cuba submarina. Visitem restes de naufragis, jardins de corall i els famosos "cenotes", que ens condueixen a un entramat de cavernes submergides espectaculars. Descobrim un món ple de curiositats. La Isla de la Juventud, la península de Zapata, la badia de Cochinos... n'explorarem els fons i descobrirem la majestuosa bellesa submarina de Cuba.\nEns endinsem en la història marinera d'aquest poble de la costa catalana. Una vila amb gran tradició pesquera, diferenciada dels pobles veïns del litoral del Maresme pel fet de no tenir port. Descobrirem el Sant Pol pescador a través de la memòria dels que el van viure, coneixerem la identitat marinera d'aquest poble i, sobretot, en trepitjarem l'escenari principal, la platja.\nEl llarg viatge del "Hulda"\nEl "Hulda" és un vaixell convertit en museu. El propietari, l'Ilham Koman, era un artista turc. Una malaltia li va impedir ser enginyer naval, però això no va evitar que dediqués vida i esforç a la navegació. Així, el "Hulda" es va convertir en el seu taller i en la seva llar. Fa poc, el vaixell va ser a Barcelona, exposat al port per tal que la gent el pogués visitar i descobrís la ciència a través de les sorprenents escultures que va crear. Coneixerem el "Hulda" i l'obra del seu propietari acompanyats per qui millor el coneixia, la seva família. Descobrirem com el mar va inspirar Ilham Koman.\nEns endinsem en la Barcelona més marinera i mediterrània. Farem un recorregut per diferents indrets genuïns de la ciutat que desborden història amb aroma de mar. El mercat del Ninot, el barri de la Ribera, la llibreria Nàutica, seran algunes de les nostres parades per trobar-nos amb gent de mar. Tot i que la ciutat ha canviat molt en els últims anys, aquestes persones i aquests indrets ens demostren que Barcelona encara té gust de mar. Un viatge inspirador cap a l'esperit marítim de la ciutat, que perdura.\nEls guardians de Joal-Fadiout\nEns traslladem fins a Joal-Fadiout, situat a la costa de l'oceà Atlàntic, davant del Senegal. Aquesta població, molt vinculada a la pesca, està patint canvis substancials que fan que el peix hi estigui desapareixent. Davant l'alarma, els pescadors de Joal han decidit crear el Comitè de Gestió Àrea Marina Protegida, per lluitar contra la sobreexplotació de la pesca i així preservar el fons marí d'aquesta costa, la primera activitat econòmica de la població. D'aquesta manera, la costa té zones on està prohibida la pesca, però més enllà, el que busca el Comitè de Gestió Àrea Marina Protegida és una consciència col·lectiva del problema.\nEn Josep Pascual fa més de 40 anys que pren nota dels fenòmens meteorològics que es produeixen a l'entorn de les Medes. Des dels 14 anys i amb aparells inventats per ell mateix ha enregistrat la temperatura, la humitat, la pressió, la pluja, el vent...\nViure en un vaixell\nBarcelona és avui una ciutat cosmopolita que atreu tot tipus de gent vinguda d'arreu i n'hi ha uns quants que l'han trobat idònia per viure en un vaixell. Alguns ports es transformen en petits barris flotants integrats a la ciutat i arrepleguen gent que solen tenir en comú la fascinació pel viatge. Els ports són punts subtils al mapa on es creuen històries de viatgers fascinats pel mar, com a fil conductor entre cultures, com a camí cap a inimaginables experiències.\nLa història d'un barri no s'esborra per decret de la nit al dia, i menys si aquest barri és el Cabanyal, el barri mariner més singular de la ciutat de València, l'antic barri dels pescadors. El 1993 el govern valencià declara bé d'interès cultural el Cabanyal, pel valor de la seva trama urbana i de l'arquitectura popular i eclèctica del seu conjunt històric. Per qüestions polítiques, el pla de protecció i reforma no es concreta fins a l'any 2001, quan l'Ajuntament de València aprova prolongar fins al mar l'avinguda Blasco Ibáñez, fet que comporta la demolició de mil sis-centes cases i la fractura del barri en dos.\nEn Ben Crawshaw és un anglès que es va instal·lar a Creixell ja fa vint anys. Amb l"Onawind Blue", el vaixell que ell mateix s'ha construït, ha anat amunt i avall de la costa catalana, fent servir com a derroter els llibres d'en Josep Pla o en Carlos Barral. L'estiu del 2009 va protagonitzar la seva aventura particular: va fer la ruta de Dénia fins a Creixell, passant per Eivissa. 280 milles, tot sol, navegant a vela i a rem.\nEl meu gos i el mar\nLa Xuca i la Xoco són dues gosses germanes que van arribar a casa del Marc Castells i l'Eva Ribas quan eren cadells i que s'han adaptat des del primer dia a totes les rutines de la família, que aquí vol dir seguir els horaris del mar. En Marc és pescador i l'Eva duu submarinistes a fer immersions.


Arxius de eleccions - TOTLLEIDA\n14-F: Més de 5 milions de catalans estan cridats a les urnes amb la incògnita d’una alta…\nACN Barcelona .- Més de 5 milions de catalans estan cridats a votar diumenge. Concretament el cens és de 5.368.881 si no es compten els residents a l'exterior. I aquest any s'ha registrat una xifra rècord de 284.706 persones que han…\n14-F: Els candidats aprofiten la jornada de reflexió per estar amb la família després d’una…\nACN Barcelona .- Els candidats a la presidència de la Generalitat dels diferents partits aprofitaran el dia de reflexió d'aquest dissabte per estar amb la família després d'una intensa i atípica campanya electoral. Després de participar al…\nACN Barcelona .- El PSC arriba a les eleccions reforçat per "l'efecte Illa" i les bones dades a les enquestes. Amb els lemes 'Fem-ho' i 'President Illa', aspira a millorar els resultats obtinguts a les darreres eleccions i poder formar…


DRD Home i ATB, units pel mateix estil – Atlético Baleares\nDRD Home i ATB, units pel mateix estil\nDRD HOME renova com a patrocinador del ATB: reformes integrals de disseny clau en mà\nPer segona temporada consecutiva, s’ha plasmat el conveni de col·laboració entre el club i el seu patrocinador DRD HOME. En aquesta ocasió, s’ha escenificat en l’Estadi Balear, de la mà del gerent de DRD HOME, Rogelio Calvo i del director de Comercial i Màrqueting, Lawrence Mommenthal. Ens enorgulleix confirmar que les empreses continua apostant pel nostre projecte, renovant la seva confiança temporada rere temporada per a fer un ATB millor, més fort i amb més suport.\nDRD HOME té més de 21 anys d’experiència en el sector de la construcció, especialitzant-se en el sector de la reforma interior d’habitatges de qualitat, oferint un servei integral i personalitzat que engloba des de l’assessorament i disseny d’interiors fins a l’execució, gestió i control d’obra, convertint-se a més en un referent a l’illa.\nAquesta petita empresa, igual que el ATB, intenta cuidar tots i cadascun dels detalls. “Tot compte, tot és important” – remarca el seu gerent, Rogelio Calvo. “Un pròxim i excel·lent tracte amb el client i amb la seva llar s’inicia en el seu estudi, de la mà de la seva interiorista i el seu director d’obra, i conclou amb la professionalitat dels seus empleats especialitzats en obra de paleta, lampisteria, electricitat i fusteria.”\n“Som conscients que no són temps fàcils per a moltes empreses en aquest context Covid-19. Per això, valorem i apreciem enormement la continuïtat dels suports de col·laboració amb els quals comptem. La nostra família creix però sobretot, segueix unida malgrat les adversitats i això és un gran orgull”, explica Lawrence Mommenthal.\nDRD HOME està sempre a l’avantguarda de nous materials, productes i tendències gràcies a la seva assistència a esdeveniments del sector i fires internacionals, i a les hores de lectura de revistes líders de l’interiorisme i l’arquitectura.\nNext story Actualización de los casos de Covid-19\nPrevious story Primera victòria de la temporada del ATBFEM nacional\nCalm: “El Linares és un equip molt perillós”\nL’historiador del club Antoni Salas rebrà un merescut homenatge aquest diumenge\nMetalesa segueix vinculat a l’ATB una temporada més\nRené: “El sostre de l’equip està molt alt, tenim marge de millora”\nJosé Fran: “No hi ha partit fàcil, cada setmana és una guerra”


QUÈ T'ANAVA A DIR: Illa de vianants a tot el centre del Vendrell\nJo soc dels que pensa que el centre del Vendrell no hauria de tenir transit rodat. Mig carrer santa Anna, quasi tot el Dr. Robert i altres com el Progrés haurien de formar part d'una illa de vianants. Ja sé que es molt dolent que el trànsit, però es poden trobar solucions. Tal com està fet actualment és una cosa ambigua, ni xixa ni limonaa. A veure si trobem algun polític valent que ho faci.


Novament el tema de la immersió lingüística en català, excloent l’espanyol com a llengua vehicular, torna a ser motiu d’actualitat política. La setmana passada els socialistes avançaven cap a la seua exclusió. Quin país europeu permetria que la llengua oficial de l’Estat no s’ensenyi en una part del seu territori? Seria senzill argumentar temes legals, constitucionals i d’altres. Però no ho faré. Per a mi l’error és encara més senzill d’explicar.\nTenim una societat que amb dificultat fa anar bé dos llengües, especialment a nivell escrit, quan hauríem de potenciar ja almenys una tercera llengua, l’anglès. En general els nivells de llengua estrangera a Espanya són bastants baixos; a la cua d’Europa. Són pocs els alumnes universitaris que reben les assignatures en anglès. Ja no diguem cursar els estudis de forma completa. Tanmateix, això fa anys que ho aconsegueixen els alumnes els pares dels quals poden pagar-los llocs d’excel·lència. Molta gent es veu obligada a pagar acadèmies d’anglès per intentar aconseguir uns nivells que amb un model educatiu modern ja tindrien. I el mateix que passa amb l’anglès, succeeix amb el castellà. Tots hem escoltat el ridícul que fan alguns polítics catalans balbotejant al parlar en castellà. Molts tenen el mateix nivell que el d’anglès. Per què centrar el debat a fer immersió en una sola llengua quan l’èxit futur passa per dominar-ne algunes? És un error apostar per un model excloent que facilita l’èxit al que pot pagar-se les acadèmies i les estades a l’estranger. En moltes empreses competitives les entrevistes de treball es realitzen en anglès.\nEls professors han de ser capaços d’impartir les assignatures de ciències, matemàtiques o història en anglès des dels primers cursos. Aquest és el model del futur, que no té res a veure amb el debat del català. Mentre la mediocritat se centra en la boleta d’un sol idioma, els que poden creixen dominant-ne tres, i fins i tot quatre, idiomes, i després realitzen batxillerats i carreres en anglès. El Govern s’encarrega de restar competitivitat a una generació i això ho sabran aprofitar els que s’ho poden pagar. Seguir amb les polítiques dels vuitanta no portarà l’excel·lència per a la majoria, només per a alguns.


Si no esteu fora dels Estats Units, però no voleu perdre’t Lesnar i els estils xocaran a la final de la WWE Survivor Series 2017, consulteu el nostre senzill truc per permetre-vos accedir a l’esdeveniment de transmissió en línia – des de qualsevol lloc.!\nAquest diumenge, 19 de novembre, el Toyota Center de Houston acollirà el 30è aniversari de la WWE Survivor Series 2017! No voldreu perdre l’estil de campió universal Brock Lesnar i el campió de la WWE AJ Styles!\nSi sou fan de la WWE fora dels Estats Units, potser no podreu agafar la transmissió en directe. Per què? Geo-restriccions: un emissor astut emetent als espectadors, la qual cosa impossibilita la seva visualització de contingut d’altres països.\nPerò no us preocupeu. Si no voleu perdre’t aquest esdeveniment de campiona, haureu arribat al lloc adequat. Sabem exactament com veure el flux en línia, independentment d’on estiguis!\n1 Què és la Sèrie Supervivient?\n3 Quina és la targeta completa de la sèrie sobreviviente?\n4 On veure la WWE Survivor Series 2017\n5 Com veure la WWE Survivor Series 2017 des de qualsevol lloc\nQuè és la Sèrie Supervivient?\nLa Sèrie Survivor és un esdeveniment anual de lluita professional de la WWE celebrat al novembre que s’emet exclusivament a través de pay-per-view (PPV). Produït per WWE, l’esdeveniment es posa enfront de les estrelles de les marques Raw i SmackDown. La sèrie Survivor és un dels esdeveniments “Big Four” al llarg del qual WrestleMania, Royal Rumble i SummerSlam. També és l’esdeveniment de pagament per visita més llarg que hi ha darrere de WrestleMania.\nLa primera Sèrie Superviviente es va celebrar el 1987, que es va convertir ràpidament en una “tradició d’acció de gràcies” el dia del dia de gràcies (1987-1990) o la vigília de gràcies (1991-1994). Tot i això, des de 1995 l’esdeveniment s’ha celebrat el diumenge anterior a Acció de Gràcies. La 31a Sèrie Survivor 2017 tindrà lloc el 19 de novembre de 2017 al Toyota Center de Houston, Texas.\nQuan el campió de la WWE AJ Styles va derrotar a Jinder Mahal a Manchester, Anglaterra, es va guanyar el lloc pel cap davant el campió universal Brock Lesnar. El món no pot esperar a veure aquest partit de campió davant de dos principals titulars de la WWE.\nConsulteu aquests rumors per a l’esdeveniment d’aquest any:\nQuina és la targeta completa de la sèrie sobreviviente?\nLa WWE ha creat la targeta completa i definitivament els fan parlar.\nCampionat del Món masculí: Brock Lesnar (Universal) vs. AJ Styles (WWE)\nCampionat Mundial femení: Alexa Bliss vs Natalya\nTargeta postal Ccampament: The Miz (Intercontinental) vs. Baró Corbin (Estats Units)\nCampionat de l’equip d’etiquetes: The Bar vs. The Usos\nEliminador de sèries Supervivents masculí: Kurt Angle (c), Braun Strowman, Finn Balor, Samoa Joe, Triple H vs. Shane McMahon (c), Randy Orton, Shinsuke Nakamura, Bobby Roode i John Cena\nEliminadora de sèries supervivents de la dona: Alicia Fox (c), Nia Jax, Asuka, Sasha Banks + TBD vs. Becky Lynch (c), Charlotte Flair, Naomi, Carmella, Tamina Snuka\nCampionat de creuers: Enzo Amore (c) vs. Kalisto\nOn veure la WWE Survivor Series 2017\nNo us perdeu la Sèrie Survivor el diumenge 19 de novembre, a una hora especial d’inici de 7 ET / 4 PT, en streaming en directe!\nRealment, l’únic lloc per veure el partit és en línia és a través de la Xarxa WWE. La xarxa de la WWE té un preu de 9,99 dòlars als Estats Units un mes de prova gratuïta! Tot i això, l’esdeveniment no està disponible per emetre’s des de totes les ubicacions. Per tant, haureu de consultar aquesta llista completa per saber com podeu veure el pagament per visualització de la WWE Survivor Series 2017 en diversos dispositius de diversos països..\nSi esteu a l’estranger i la transmissió de WWE no està disponible per a vosaltres, necessitareu una xarxa privada virtual (VPN) per canviar la vostra adreça IP (el vostre identificador en línia únic que us doni la vostra ubicació exacta). Una VPN xifra el trànsit d’Internet i es produeix el registre mitjançant un servidor remot d’un país que vulgueu. Això fa que el dispositiu aparegui com si estiguis veient el flux en un país on s’admet la xarxa WWE.\nSimplement connectant-vos a SaferVPN, qualsevol pot navegar com si estigués dins d’un altre país!\nA continuació, us detallem com accedir a la WWE Survivor Series 2017 amb només tres senzills passos:\nBaixeu i instal·leu SaferVPN.\nExecuteu SaferVPN i connecteu-vos al servidor situat al país de la ubicació desitjada (en aquest cas, EUA).\nAneu al lloc web de la vostra emissora i assegureu-vos que no us perdeu ni un moment de la WWE Survivor Series 2017!\nÉs tan senzill! Si encara no teniu SaferVPN, proveu SaferVPN de forma gratuïta o obteniu una subscripció (amb el nostre Garantia de devolució de 30 dies, no tens res a perdre!) i gaudeix del partit i de molts altres transmissions en directe.\nDesprés de 162 partits de la temporada regular per equip, aquest any, el bàsquet\nSi estás fuera de los EE. UU. Pero no quieres perderte a Lesnar y\nSe sei al di fuori degli Stati Uniti ma non vuoi perderti Lesnar e


Entrevista | Xavier Garcia i Pujades Nothing to see here\nAl llarg d’aquesta web, a través de les sinopsis dels seus llibres, explicant les col·laboracions que ha fet (i fa) amb diverses associacions i institucions, en la secció de “Preguntes”… ja donem diverses pistes de què pensa i de cóm és en Xavier, però per acabar de mostrar-vos l’essència de Xavier Garcia i Pujades, us presentem aquesta entrevista molt personal.\nPer què consideres que és tan important la història local a Catalunya?\nEn un país petit com el nostre, les formes de fer locals han fet la història del país. Certament també, el curs de la història ha fet que la centralitat catalana es concentrés –segurament, en excés- sobre Barcelona , però això no ha fet minvar, tot i els greuges comparatius, la vitalitat de pobles i comarques per més allunyats que estiguin. La història local, amb la seva diversitat, ens parla d’alguns trets comuns de la nostra ànima col·lectiva: el desig de llibertat, justícia i equanimitat en els tractes personals i econòmics.\nCom vas interessar-te per aquestes qüestions?\nRecordo bé que quan estudiava periodisme, entre 1968 i 1972, els meus companys d’estudi viatjaven sovint arreu d’Europa –i a vegades a l’altra banda de l’Atlàntic- , potser per allò que s’estilava a l’època de ser internacional i “ciutadà del món”. Jo vaig començar pel meu país, a fi de conèixer la seva història, la seva cultura i la seva gent, que al capdavall eren les meves. El meu pare –ja ho he dit en algun altre lloc- rebia a casa gent qualificada d’aquesta cultura, i això, sens dubte, m’influencià a l’hora de destinar una part de les preocupacions professionals cap a la historiografia local.\nQuines experiències guardes de tots aquests viatges i contactes?\nMoments d’alta emoció humana. He anat a cercar la gent que em podia informar en el seu medi cultural, físic i humà, i tant m’era si eren pastors com il·lustrats, perquè en tots ells trobava alguna cosa que em parlava d’alguna essència que es perpetuava en el curs dels temps.\nCom has concretat aquesta experiència en la teva professió?\nLa idea ha estat donar a conèixer, des de la premsa de Barcelona, aquestes recerques arreu del país, justament a fi d’aminorar la distància, cada cop més creixent, entre la cultura urbana i la rural. Per un costat, fer saber a la capital que persisteixen les arrels d’on provenim, i per l’altre fer veure als nuclis petits que no vivim sols.\nNo essent historiador professional, com has actuat en aquest camp?\nEl fet de no haver realitzat estudis acadèmics no crec que m’hagi privat dels beneficis dels que sí que els han fet. La meva pràctica informativa, que porta associada haver d’investigar, documentar-se, llegir i conversar, em sembla que m’ha donat els elements per a intentar detectar la diversitat d’interessos de les situacions humanes, que són les que conformen el teixir i desteixir de la història.\nEn quines temàtiques i èpoques t’has especialitzat?\nBé, m’han interessat la història de la cultura –artística, literària o filosòfica; la història dels moviments agraris i dels moviments polítics i socials, sobretot de mitjans del segle XIX fins a l’actualitat, i, de la guerra del 1936-39 ençà, tot el referent als canvis demogràfics, econòmics i territorials que s’han esdevingut i que han comportat l’emergència de la cultura ecològica com a contrapès al productivisme industrial i tecnològic de creixement continuat i centralitzat.\nCreus que aquesta cultura ecològica ha rebut el tractament adequat dintre la cultura catalana en general?\nFins fa poc, no gaire. I si ara rep més atenció, és perquè les conseqüències acumulades dels processos de degradació s’han fet més que evidents. De fet, Catalunya, com a punta de llança de la modernització industrial espanyola, està pagant les conseqüències del seu dinamisme, enmig d’un context espanyol i europeu, entre el parasitisme estatal i les globalitzacions del diner per damunt de fronteres. Davant d’aquesta realitat, accelerada en els darrers trenta anys, la qüestió ecològica –amb totes les alternatives de fons que planteja- ha estat vista a Catalunya, per part dels estaments dominants, que han crescut en la teoria del progrés econòmic perpetu, com un estorb a aquest “progrés”.\nTanmateix, molta gent va accedint a la comprensió d’aquesta cultura.\nEn efecte, no hi ha més remei. La història local, justament per les seves dimensions humanitzades i, per tant, controlables, permet oferir solucions viables a la crisi històrica global que patim. El desenvolupament que s’ha fet als pobles i comarques –el seu procés històric, en síntesi- ens indica que, mal que bé, ha estat producte de l’ajustament de les possibilitats amb les necessitats. Hem de tornar a aquest procediment bàsic, de seny i sentit comú tan propi dels catalans. Altrament, el bosc de les generalitzacions i abstraccions, no ens deixarà veure les plantes concretes que hi arrelen.\nAmb quins centres d’estudis històrics has col·laborat més?\nUna mica pels d’arreu de Catalunya que s’han anat formant, des de la transició democràtica, els anys setanta, i que ara agrupa la Coordinadora de Centres d’Estudis de Parla Catalana, que té la seu a l’Institut d’Estudis Catalans. He fet la història de tot aquest moviment local en el meu llibre “Història i Cultura Local a Catalunya al segle XX”, publicat a El Mèdol, de Tarragona, el 2002.\nI, per acabar, en algun escrit teu has vinculat la història local amb la consciència ecològica. Com has arribat a formular aquesta relació?\nPer l’experiència concreta de veure que, al voltant del que és pròxim (i sense caure en localismes que no porten enlloc), hom té la cura del que és propi. I és que la història de les persones i de les comunitats locals, talment com l’antiga consciència de la cultura de la terra, han quedat substituïdes –per interessos, oblit i mensypreu- per unes economies altament concentrades, urbanitzades i monetaritzades que fan de l’especulació el guany més fàcil i ràpid. Per contra, en comunitats més petites, el ritme de les economies queda més a prop –si se saben implantar les intensitats adequades- del pas del temps en els cicles naturals.